Luka 22 | Bible e Intanet | New World Translation\nInjili mar Luka 22:1-71\nJodolo chano nego Yesu (1-6)\nIkruok ne Pasaka mogik (7-13)\nChakruok mar Chiemo Modhiambo mar Ruoth (14-20)\n“Jandhokna ni koda e mesa” (21-23)\nYwaruok e wi ng’at maduong’ie moloyo (24-27)\nSingruok ma Yesu notimo e wi pinyruoth (28-30)\nOkor ni Petro ne dhi kwer ni ok ong’eyo Yesu (31-34)\nIkruok dwarore; ligengni ariyo (35-38)\nYesu lemo e Got Zeituni (39-46)\nImako Yesu (47-53)\nPetro kwer ni ok ong’eyo Yesu (54-62)\nIjaro Yesu (63-65)\nIyale e nyim Sanhedrin (66-71)\n22 Koro Sawo mar Makate ma Ok Oketie Thowi, ma nong’ere kaka Pasaka,+ ne okayo machiegni.+ 2 Jotend-jodolo gi jondiko ne manyo yo ma ne ginyalo negego+ nikech ne giluoro ji.+ 3 Eka Satan nodonjo kuom Judas ma bende ne iluongo ni Iskariot, ma ne en achiel kuom ji Apar Gariyoka,+ 4 kendo nodhi monyiso jotend-jodolo kod jotend-jorit hekalu yo ma nonyalo ndhogogo Yesu.+ 5 Ne gibedo mamor gi wachno kendo ne giyie miye fedha.+ 6 Omiyo, noyie kendo nochako manyo thuolo maber mar ndhoge ka oganda onge machiegni. 7 Chieng’ sawo mar Makate ma Ok Oketie Thowi koro nochopo, ma ne en chieng’ ma nyaka ne chiwie misango mar Pasaka.+ 8 Omiyo, Yesu nooro Petro gi Johana kowachonegi niya: “Dhiuru uiknwa Pasaka.”+ 9 Ne gipenje niya: “Idwaro ni wadhi waike kanye?” 10 Nodwokogi kama: “Ka udonjo e dala, ng’at moro moting’o agulu mar pi biro romo kodu. Luweuru nyaka e ot modonjoe.+ 11 Kendo uwach ne wuon odno ni, ‘Japuonj penjo kama: “Ere od welo kama dachamie Pasaka gi jopuonjrena?”’ 12 Eka ng’atno biro nyisou ot malach man malo mosepang maber. Kanyo e ma uiknwae Pasaka.” 13 Omiyo, ne gidhi mi giyudo mana kaka nosewachonegi, kendo ne giiko gik Pasaka. 14 Koro ka sa nochopo, nobet e mesa gi jootene.+ 15 Nowachonegi kama: “Asegombo ahinya chamo Pasakani kodu ka pok osanda; 16 nimar awachonu ni, ok abi chame kendo nyaka weche duto motudore kode ochop e Pinyruodh Nyasaye.” 17 Nokawo okombe mi ogoyo erokamano kowacho niya: “Kawuru mae mondo umi ng’ato ka ng’ato kuomu, 18 nimar awachonu ni, chakre sani, ok abi madho divai mar olemb mzabibu kendo, nyaka Pinyruodh Nyasaye bi.” 19 Bende, nokawo makate+ mogoyo erokamano, kendo nong’ingo mi omiyogi kowacho kama: “Mani ochung’ ne ringra+ ma idhi chiw nikech un.+ Sikuru ka utimo ma mondo uparago.”+ 20 Notimo kamano bende gi okombe ka ne gisechamo chiemo modhiambo kowacho niya: “Okombeni ochung’ ne singruok manyien+ nikech remba+ ma biro chuernu.+ 21 “To neuru! lwet jandhokna ni koda e mesa.+ 22 Nimar adier Wuod dhano dhi tho mana kaka nosekor.+ To yaye nobed malit ne ng’at ma dhi ndhoge!”+ 23 Omiyo, ne gichako penjore e kindgi ni en ng’a kuomgi ma dibed ni ne chiegni timo gima kamano.+ 24 Kata kamano, ne gichako yware ka gidwaro ng’eyo ni ng’ano maduong’ e kindgi.+ 25 To nokonegi niya: “Ung’eyo ni jotelo mag ogendni timore ruodhi e wi ji kendo jo ma nigi duong’ iluongo ni Jochiw-Kony.+ 26 Kata kamano, un ok onego ubed kamano.+ To ng’at ma dwaro bedo maduong’ e kindu nyaka bed matinie mogik,+ kendo ng’at ma dwaro telo e kindu mondo obed jatiju. 27 Nimar en ng’a ma duong’ie moloyo? Be en jalo mobet ka chiemo, koso en jal ma tiyo? Donge en jal mobet ka chiemo, koso? To an e kindu kaka jal ma tiyonu.+ 28 “Kata kamano, un e jo ma osemakore koda+ e masichena.+ 29 Omiyo, atimo kodu singruok mana kaka Wuora osetimo koda singruok ne pinyruoth,+ 30 mondo uchiem kendo umeth e mesana e Pinyruodha,+ kendo ubed e kombe ruodhi+ mondo ung’ad bura ne dhoudi 12 mag Israel.+ 31 “Simon, Simon, Satan osekwayo mondo opiedhu uduto mana ka ngano.+ 32 Kata kamano, asesayonu mondo yieu kik tho;+ to in, bang’ kiseduogo, iteg oweteni.”+ 33 Eka Petro nowachone niya: “Ruoth, aikora mar dhi kodi e jela kendo e tho.”+ 34 To en nodwoke kama: “Petro, awachoni ni, thwon-gweno ok bi kok kawuono ka pok ikwer nyadidek ni ok ing’eya.”+ 35 Bende, nowachonegi niya: “Ka naorou mondo udhi ma ok uting’o ofuk pesa, kod ofuk chiemo, gi wuoche,+ be nuchando gimoro amora?” Ne gidwoke niya: “Ooyo!” 36 Eka nowachonegi kama: “To koro ng’at ma nigi ofuk pesa mondo oting’e, bende oting’ ofuk chiemo, kendo ng’at ma onge gi ligangla ous nangane ma oko mondo ong’iewgo ligangla. 37 Nikech awachonu ni wach ma okor kuoma ni, ‘Ne okwana e kind jo maricho,’+ nyaka timre. Nimar gigo chopo kuoma.”+ 38 Eka ne giwacho kama: “Ruoth, ligengni ariyo ni ka.” Nowachonegi niya: “Oromo.” 39 Ka nowuok, nodhi e Got Zeituni kaka nojatimo kendo jopuonjre bende noluwe.+ 40 To ka nochopo kanyo, nowachonegi niya: “Sikuru ka ulamo mondo kik udonj e tem.”+ 41 Eka nochwalore matin kama borne dirom diroe kidi, mi nogoyo chonge piny mochako lemo 42 kowacho niya: “Wuora, kidwaro to gol okombeni oa kuoma. Kata kamano, dwacha kik e ma timre, to dwachi e ma mondo otimre.”+ 43 Eka malaika moro noa e polo mobiro ire kendo nomiye teko.+ 44 To chunye nochandore malit ahinya mi nodhi nyime lemo gi kinda;+ kendo luche nobedo kaka remo maton. 45 Ka noa malo bang’ lemo modhi ir jopuonjre, noyudo ka nindo oterogi nikech ne gikuyo.+ 46 Nopenjogi niya: “Ang’o momiyo unindo? Auru malo kendo lemuru ma ok uwe mondo kik udonj e tem.”+ 47 Ka pod nowuoyo, oganda moro nosieko ka Judas, ma ne en achiel kuom ji Apar Gariyoka otelonegi. Nodhi ir Yesu mondo onyodhe.+ 48 To Yesu nopenje niya: “Judas, indhogo Wuod dhano gi nyoth?” 49 Ka jo ma ne ni kode noneno gima ne chiegni timore, ne gipenje kama: “Ruoth, wachadhgi gi ligangla?” 50 To bende achiel kuomgi ne ochadho misumba mar jadolo maduong’ mi nong’ado ite ma korachwich oko.+ 51 To Yesu nodwoko kama: “Mano oromo.” Nomulo it misumbano mi nochange. 52 Kae to Yesu nopenjo jotend-jodolo gi jotend-jorit hekalu kod jodongo ma nobiro make niya: “Ere gimomiyo ubirona ka uting’o ligengni gi arunge ka jo ma dhi mako jamecho?+ 53 Ka ne an kodu e hekalu pile ka pile,+ ne ok umaka.+ Kata kamano, ma e sau kendo en loch mudho.”+ 54 Eka ne gimake mi gidhi kode+ kendo ne gitere nyaka e od jadolo maduong’; to Petro ne luwogi gi chien matin.+ 55 Ka ne gimoko mach e dier laru kendo bet piny, Petro nodhi mobet kodgi.+ 56 To jatich moro ma nyako nonene e ler mar majno, mi nong’iye mowacho niya: “Ng’atni bende a ni kode.” 57 To nokwer kowacho niya: “Nyarwa, ok ang’eye.” 58 Bang’ kinde manok, ng’at machielo nonene mowacho kama: “In bende in achiel kuomgi.” To Petro nodwoko niya: “Omera, ok an.”+ 59 Kendo bang’ sa achiel kama, ng’at machielo noramo niya: “Kuom adier, jali bende ne ni kode, nimar en Ja-Galili!” 60 To Petro nowacho kama: “Omera, ok ang’eyo gima iwachono.” Eka gikanyono ka pod nowuoyo, thwon-gweno nokok. 61 Mi Ruoth nolokore mochomo wang’e tir kong’iyo Petro, eka Petro noparo wach ma Ruoth nosewachone kama: “Ka pok thwon-gweno okok kawuono, ibiro kwer nyadidek ni ok ing’eya.”+ 62 Nowuok oko mi noywak malit ahinya. 63 Koro jo ma nomako Yesu nochako jare+ kendo goye;+ 64 eka bang’ umo wang’e, ne gisiko ka gipenje niya: “Kor ane wach! En ng’a mogoyi?” 65 Kendo ne giwacho weche mamoko mang’eny ma gijarego. 66 To ka ne piny oru, jotend-oganda gi jodong-jodolo kod jondiko nochokore,+ kendo ne gitere nyaka e od romo mar Sanhedrin ka giwacho niya: 67 “Ka in e Kristo, wachnwa.”+ Nodwokogi kama: “Kata ka po ni awachonu, ok ubi yie mano kata matin. 68 Bende, ka apenjou, ok ubi dwoka. 69 Kata kamano, chakre sani, Wuod dhano+ biro bet e bad Nyasaye korachwich ma nigi teko.”+ 70 Nikech mano, giduto ne gipenje kama: “Kuom mano, in e Wuod Nyasaye, koso?” Nodwokogi niya: “Un uwegi usewacho ni an e en.” 71 Ne giwacho kama: “Ere tiende medo luongo joneno? Nimar en owuon osewacho mi wawinjo.”+


Wer 49—Miyo Chuny Jehova Mor | Wend Jokristo\nSOM E Abkhaz Acholi Afrikaans Akha Albanian Altai Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Bolivian Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Croatian Damara Dangme Danish Dayak Ngaju Dhok mar Ranyisi ma Brazilian Dhok mar Ranyisi ma Faransa Dhok mar Ranyisi ma Italian Dhok mar Ranyisi ma Jerman Dhok mar Ranyisi ma Russian Dhok mar ranyisi ma Amerka Dholuo Douala Drehu Dutch Edo Efik Esan Estonian Ewe Faransa Faroese Fijian Finnish Fon Fulfulde (Cameroon) Ga Georgian German Ghomálá’ Gitonga Gokana Greek Guarani Gun Haitian Creole Hausa Herero Hiligaynon Hindi Hiri Motu Hmong (White) Hungarian Iban Ibanda Icelandic Igbo Iloko Indian Sign Language Indonesian Isoko Italian Jamaican Creole Japanese Javanese Kabiye Kabuverdianu Kachin Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kisungu Kongo Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lingala Lithuanian Lomwe Lovari Luganda Lukhonzo Lunda Luvale Macedonia Macua Malagasy Malay Malayalam Maltese Mam Mambwe-Lungu Mapundugun Marshallese Mauritian Creole Maya Mazatec (Huautla) Medumba Mingrelian Mixe Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nsenga Nyaneka Nyungwe Nzema Oromo Ossetian Otetela Palauan Pangasinan Papiamento (Curacao) Persian Pidgin (Cameroon) Pidgin (West Africa) Polish Ponapean Portuguese Portuguese (Portugal) Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarontongan Romanian Romany (Germany) Romany (Macedonia) Romany (Macedonia) Cyrillic Ronga Runyankore Russian Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Welsh Wolaita Xhosa Yapese Yemba Yoruba Zapotec (Isthmus) Zulu\nMiyo Chuny Jehova Mor\n1. Nyasaye wan wasingore,\nWati tiji gi riekoni.\nSama watimo dwaroni,\nWamiyo chunyi bet mamor.\n2. Jatich mogen kendo mariek,\nOlando nyingi, opaki.\nWanyalo timo dwaroni,\nNikech opuonjowa kare.\n3. Wakwayo rohoni maler,\nWadhi nyime ka walami.\nWamiyi mor ndalo duto,\nWabed gi nyak ka wapaki.\n(Ne bende Mat. 24:45-47; Luka 11:13; 22:42.)\nMiyo Chuny Jehova Mor (Wer 49)


Daniel Escobedo's Phone Number, Email, Address - Spokeo\n333 people named Daniel Escobedo found in Texas, California and 32 other states. Click a state below to find Daniel more easily.\nDaniel Lopez Escobedo, 43\nLived InFair Oaks CA, Atlanta GA\nRelated ToErika Escobedo, Guadalupe Escobedo, Gustavo Escobedo, Marisela Escobedo, Lydia Escobedo\nAlso known asDaniel Escovero, Daniel Escobedo Lopez\nDaniel Pete Escobedo, 76\nLived InSan Antonio TX, Holly Springs GA, Schertz TX, Boerne TX\nRelated ToLeona Escobedo, Evangelina Escobedo, Daniel Escobedo, Yolanda Escobedo, Manuel Escobedo\nAlso known asD P Escobedo\nDaniel B Escobedo, 94\nLived InSan Juan TX, Austin TX, Mcallen TX, Manchaca TX\nRelated ToLiza Escobedo, Laura Escobedo, Sara Escobedo, Silvia Escobedo, Maria Escobedo\nAlso known asD Escobedo\nDaniel R Escobedo, 46\nRelated ToAbigail Escobedo, Isabel Escobedo, Gracie Escobedo, Guadalupe Escobedo, Rosemary Escobedo\nAlso known asDaniel Excobedo\nDaniel R Escobedo, 68\nRelated ToEsteban Escobedo, Maricela Escobedo, Guadalupe Escobedo, Yolanda Escobedo, Porfirio Escobedo\nAlso known asEscobedo Daniel, Danielle M Rene Escobedo\nDaniel J Escobedo, 84\nLived InGarden Grove CA, Westminster CA, Midway City CA\nRelated ToStormee Escobedo, Jennifer Escobedo, Starr Escobedo, Doobie Escobedo, Skylee Escobedo\nAlso known asDanny M Escobedo\nDaniel Alejandro Escobedo, 35\nRelated ToIsabelle Escobedo, Jessica Escobedo, Christine Escobedo, Abelardo Escobedo, Arthuro Escobedo\nDaniel L Escobedo, 68\nLived InFresno CA, San Bruno CA, Spring Valley CA\nRelated ToChristopher Escobedo, Genasees Escobedo, Peggy Escobedo\nAlso known asDaniel Escobed, Daniel Esocbedo\nDaniel Jose Escobedo, 58\nLived InDelano CA, Wasco CA\nRelated ToRaymond Escobedo, Teresa Escobedo, Alice Escobedo, Amparo Escobedo, Anita Escobedo\nDaniel F Escobedo, 66\nAlso known asDaniel Escovero\nDaniel B Escobedo, 41\nRelated ToRosemary Escobedo, Evelyn Escobedo, Nicole Escobedo, Ben Escobedo\nDaniel O Escobedo, 45\nRelated ToMaria Escobedo, Carmen Escobedo, Vanessa Escobedo, Ruben Escobedo\nDaniel David Escobedo, 68\nRelated ToMaria Escobedo\nAlso known asDanny Escobedo\nDaniel F Escobedo, 82\nLived InTexline TX\nRelated ToDulcinea Escobedo, Katy Escobedo, Candy Escobedo, Hali Escobedo\nDaniel S Escobedo, 70\nRelated ToMaria Escobedo, Vanessa Escobedo, Ruben Escobedo\nAlso known asDaniel Escobe\nDaniel R Escobedo, 77\nRelated ToGenave Escobedo\nDaniel C Escobedo, 54\nLived InGreat Falls MT, Los Fresnos TX, Ashburn VA, Herndon VA\nRelated ToCarrie Escobedo, Nathan Escobedo, Frank Escobedo, Delia Escobedo\nAlso known asEscobedo Daniel\nDaniel Ortiz Escobedo, 59\nLived InPayson AZ, Mesa AZ, Santa Fe NM\nRelated ToBonita Escobedo, Richard Escobedo, Estevan Escobedo, Delia Escobedo, Pablo Escobedo\nAlso known asDaniel Escobedo Ortiz\nDaniel T Escobedo, 34\nLived InTwin Falls ID, Hailey ID\nRelated ToEmilia Torres, Eliazar Torres, Jaime Torres, Mario Torres, Elio Torres\nAlso known asDaniel Escobedo Torres\nDaniel R Escobedo, 93\nRelated ToElizabeth Rodriguez, Dolores Rodriguez, Manuel Rodriguez, Robert Rodriguez, Santos Rodriguez\nAlso known asDaniel Escobedo Rodriguez\nDaniel R Escobedo, 47\nAlso known asDaniel Escobedo Ruiz\nDaniel L Escobedo, 40\nLived InRacine WI, Kenosha WI, Edinburg TX, Mission TX\nRelated ToHugo Escobedo, Feliciano Escobedo, Alejandro Escobedo, Ana Escobedo, Jesusa Escobedo\nDaniel Nmn Escobedo, 57\nRelated ToFrancisco Escobedo, Maria Escobedo, Jose Escobedo, Oscar Escobedo\nDaniel Escobedo, 39\nRelated ToFeliciano Escobedo, Salvador Escobedo, Eduardo Escobedo, Veronica Escobedo\nDaniel Estevan Escobedo, 48\nLived InPerris CA, Corona CA, Santa Ana CA\nRelated ToAlejandra Escobedo, Jessica Escobedo, Teresa Escobedo, Estevan Escobedo, Roberto Escobedo\nDaniel Escobedo, 47\nRelated ToRamona Escobedo, Mary Escobedo\nAlso known asDanny Escobedo, Donny Escobedo\nDaniel Escobedo, 58\nLived InSault Sainte Marie MI, Ketchum ID, Livingston TX, Sherrills Ford NC\nDaniel Escobedo, 25\nRelated ToMariadela Escobedo, Melissa Escobedo, Jose Escobedo, Trinidad Escobedo\nAlso known asDaniela Escobedo\nDaniel Escobedo, 31\nLived InAnaheim CA, Lake Havasu City AZ, Compton CA\nRelated ToGraciela Escobedo, Bernardo Escobedo, Salvador Escobedo, Martin Escobedo, Eleazar Escobedo\nDaniel E Escobedo, 36\nLived InWest Chicago IL, Stone Park IL, Wheaton IL, Glen Ellyn IL\nRelated ToEsperanza Escobedo, Victor Escobedo, Jorge Escobedo, Juan Escobedo\nAlso known asDaniel E Carrera, V Escobedo\nStatistics for all 333 Daniel Escobedo results:\nShowing 5 records from over 100 Criminal Records & Traffic Violations that matched the name Daniel Escobedo:\nCase NO: CR041342B\nCase NO: 182217401010\nCase NO: 0038618101\nCase NO: 47,048\nCase NO: 9601232\nBusiness Records related to Daniel Escobedo:\nCompany: Sullivan Systems\nCoworkers: Kimberly Chavez, Lindsey Young, Mark Sullivan, George Lewis, Ana Cisneros\nTitle: Heavy Equipment Mechanic Leadman\nCoworkers: Kayla Thao, Mike Wortman, Greg Johnson, Dareick Nelson, Laura Carroll\nCompany: Bluestar Energy Solutions


Jiw Jomoko Kaka Nyasaye Timo | Puonjruok\nOhinga mar Jarito—Gocho mar Puonjruok | April 2018\nSOM E Afrikaans Albanian Altai Alur Amharic Amis Angolan Sign Language Arabic Armenian Armenian (Ma Imbo) Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivian Bulgarian Cakchiquel Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Cuban Sign Language Czech Damara Dangme Danish Dhok mar Ranyis ma Nicaraguan Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Bolivian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Costa Rican Dhok mar Ranyisi ma Czech Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Finnish Dhok mar Ranyisi ma Greek Dhok mar Ranyisi ma Guatemalan Dhok mar Ranyisi ma Honduras Dhok mar Ranyisi ma Hungarian Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Malawi Dhok mar Ranyisi ma Mexican Dhok mar Ranyisi ma Panamanian Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Portuguese Dhok mar Ranyisi ma Quebec Dhok mar Ranyisi ma Romanian Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Taiwanese Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Digor Douala Dutch Edo Efik Esan Estonian Ewe Faransa Fijian Finnish Fon Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian Isoko Italian Japanese Jula Kabiye Kabuverdianu Kannada Kenyan Sign Language Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kisungu Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luvale Macedonia Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mixtec (Guerrero) Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curacao) Persian Pidgin (Cameroon) Polish Ponapean Portuguese Portuguese (Portugal) Punjabi Quebec (Ancash) Quechua (Bolivia) Romanian Russian Salvadoran Sign Language Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zambian Sign Language Zande Zapotec (Isthmus) Zulu\nLuw Ranyisi mar Jehova, Nyasaye ma Jiwo Ji\n“Opak Nyasaye . . . ma hoyowa e masichewa duto.”—2 KOR. 1:3, 4\nWENDE: 23, 152\nEre kaka Jehova osenyiso ni en Nyasaye ma jiwo ji?\nYesu nonyiso nade ni ojiwo ji?\nEre kaka joote nojiwo Jokristo wetegi?\n1. Jehova nojiwo dhano nade ka ne Adam gi Hawa ong’anyo e puodho mar Eden?\nJEHOVA osebedo ka nyiso ni en Nyasaye ma jiwo ji chakre dhano donj e richo. Mana mapiyo bang’ ka ne Adam gi Hawa oseng’anyo e puodho mar Eden, notimo gima ne dhi miyo nyithind Adam obed gi geno kod chir. Ng’eyo tiend weche ma nokor e Chakruok 3:15 ne dhi miyo dhano obed gi geno ni gikone ne idhi keth “thuol machon” ma en Satan kendo Jachien kaachiel gi tijene duto.—Fwe. 12:9; 1 Joh. 3:8.\nJEHOVA NOJIWO JOTICHNE MACHON\n2. Ere kaka Jehova nojiwo Noa?\n2 Jatich Jehova miluongo ni Noa nodak e kind joma ne ok oluoro Nyasaye kendo joma ne lamo Jehova e kindeno ne en mana Noa gi joode kende. Nikech timbe mag mahundu kod terruok nopong’o piny, mano ne nyalo nyoso chuny Noa. (Cha. 6:4, 5, 11; Juda 6) Kata kamano, Jehova nonyise wach moro ma nomiye chir mar dhi nyime nano ‘kowuotho gi Nyasaye.’ (Cha. 6:9) Jehova nonyiso Noa ni nodwaro ketho piny marachno kod gima ne nyaka otim mondo otony gi joode. (Cha. 6:13-18) Jehova nojiwo Noa gadier!\n3. Jehova nojiwo Joshua nade? (Ne picha manie chak sulani.)\n3 Higni mang’eny bang’e, Joshua noyudo migawo mapek mar tero jotich Nyasaye e Piny Manosingi. Migawono noriwo kedo gi ogendini ma roteke ma nodak e pinyno. Mano ne nyalo miyo Joshua bed maluor. Nikech Jehova nong’eyo mano, nonyiso Musa mondo ojiw Joshua. Nyasaye nowacho kama: “Chik Joshua, kendo ijiw chunye, kitegogo: niwira enoidh loka e nyim jogi eki, kendo enomigi kawo piny ma ibiro neno.” (Rap. 3:28) Ka ne Joshua pok ochako timo migawono, Jehova nojiwe konyise niya: “Ok an e masechikoi? Bedi gi teko kendo ma jachir: kik iluor kendo kik chunyi a: nikech Jehova Nyasachi ni kodi kwonde duto midhiyoe.” (Jos. 1:1, 9) To mano kaka Jehova nojiwo Joshua!\n4, 5. (a) Ere kaka Jehova nojiwo jotichne e kinde machon? (b) Jehova nojiwo Yesu nade?\n4 Kata obedo ni Jehova nojiwo jotichne achiel achiel, nojiwogi bende ka gin kaka oganda. Ka ne Jo-Yahudi nie tuech e piny Babilon, Jehova nokoro weche ma ne dhi hoyogi kowacho niya: “Kik iluor, ni kech an kodi; we ng’eng’, ni kech an Nyasachi: anamii teko; ee, nakonyi; ee, nasiri gi lueta marachwich, an matimo kare.” (Isa. 41:10) Jokristo mokwongo ne ni gadier ni Jehova ne dhi hoyogi kata jiwogi e masichegi duto, to wan bende wan gadier ni obiro jiwowa e kindegi.—Som 2 Jo-Korintho 1:3, 4.\n5 Jehova nojiwo Yesu bende. Sama ne itiso Yesu, nowinjo dwol moro mowuok e polo ka wacho niya: “Ma en Wuoda ma ahero kendo ma aseyiego.” (Mat. 3:17) Onge kiawa ni wechego nojiwo Yesu kuom higni duto ma ne en-go e piny ka.\nYESU NOJIWO JI\n6. Ngero mar talanta jiwo Jokristo nade?\n6 Yesu noluwo ranyisi mar Wuon-gi. Ka ne Yesu koro gik ma ne dhi timore e ndalo mag giko, nogoyo ngero mar talanta kojiwogo jomoko mondo gibed joma igeno. E ngerono, ruoth nopwoyo jotich duto migeno konyiso moro ka moro niya: “Itimo maber, in misumba maber kendo mogen! Isebedo ng’at migeno kuom gik manok. Abiro keti e wi gik mang’eny. Donj e mor mar ruodhi.” (Mat. 25:21, 23) Donge mano en yo maber mar jiwo ng’ato mondo odhi nyime tiyo ne Jehova ma ok owe?\n7. Ere kaka Yesu nojiwo jootene, to ahinya ahinya Petro?\n7 Joote ne siko dhawo kinde ka kinde ka gidwaro ng’eyo ni ng’a ma ne duong’ e kindgi. Kata kamano, Yesu nojiwogi kohore kendo nonyisogi ni gibed joma obolore kendo moikore tiyo ne jomoko, to kik gidwar bedo jotelo. (Luka 22:24-26) Petro e ma nochwanyo Yesu nyading’eny. (Mat. 16:21-23; 26:31-35, 75) Yesu ne ok okwedo Petro, kar mano, nojiwe momiye migawo mar jiwo owetene.—Joh. 21:16.\nJOTICH NYASAYE MACHON NOJIWORE E KINDGI\n8. Ere kaka Hezekia nojiwo jotend jolweny kaachiel gi joma nodak Jerusalem?\n8 Kata ka ne Yesu pok obiro e piny moketo ranyisi maber mar jiwo jomoko, jotich Nyasaye nong’eyo ni jiwo jomoko en gima dwarore. Ka ne jolweny mag Asuria dwaro monjo Jerusalem, Hezekia nochoko jotend lweny kaachiel gi joma nodak Jerusalem mojiwogi. “Mi oganda nogeno weche mag Hezekia” nikech wechego nojiwogi.—Som 2 Weche mag Ndalo 32:6-8.\n9. Bug Ayub puonjowa wach mane e wi jiwo jomoko?\n9 Kata obedo ni Ayub ne dwaro hoch, nopuonjo osiepene moko adek manono kaka onego bed ni ijiwo ng’ato. Nonyisogi ni dine bed ni en e ma ohoyogi, ‘dotegogi gi weche me dhoge, kendo hoch mar wechene dohoyogi.’ (Ayub 16:1-5) Gikone, Jehova kaachiel gi Elihu nojiwo Ayub.—Ayub 33:24, 25; 36:1, 11; 42:7, 10.\n10, 11. (a) Ang’o momiyo ne owinjore ojiw nyar Jeftha? (b) Gin jomage ma bende onego ojiw kamano e kindegi?\n10 Jatich Jehova machielo ma ne dwarore ni ojiw ne en nyar Jeftha. Ka ne Jeftha pok odhi kedo gi Jo-Amon, nosingore ne Jehova ni kapo ni oloyogi, to ng’at ma ne dhi kwongo romone koa e lwenyno nodhi chiwo mondo oti ne Jehova e tabernakel. Gima notimore en ni nyare ma e nyathine kende e ma nobiro romone. Jeftha nowinjo malit. Kata kamano, notimo mana kaka nosesingo kendo noyie mondo nyare odhi Shilo oti ne Jehova e tabernakel e ngimane duto.—Bura 11:30-35.\n11 Kata obedo ni wachno ne tek ne Jeftha, wachno ne tek moloyo ne nyare ma noyie timo kaka wuon-gi ne dwaro. (Bura 11:36, 37) Mano nyiso ni ne ok dhi kende, ne ok odhi nyuolo nyithindo ma ne nyalo ting’o nying odgi malo kendo rito mwandu wuon-gi. Nowinjore ohoye kendo ojiwe ahinya. Muma wacho niya: “Nobedo kido e Israel, ni nyiri mag Israel nodhiyo higa ka higa mar paro nyar Jeftha ja Gilead ndalo ang’wen e higa.” (Bura 11:39, 40) Donge en adier ni Jokristo ma pok odonjo e kend ma tiyo gi thuologi e paro “weche mag Ruoth” bende onego opwo kendo ojiw?—1 Kor. 7:32-35.\nJOOTE NOJIWO JOKRISTO WETEGI\n12, 13. Ere kaka Petro ‘notego owetene’?\n12 E otieno ma kinyne to Yesu tho, nonyiso jaote Petro niya: “Simon, Simon, ne! Satan osekwayo mondo opiedhu uduto mana ka ngano. Kata kamano, asesayonu mondo yieu kik tho; to in, bang’ kiseduogo, iteg oweteni.”—Luka 22:31, 32.\nBarupe ma joote nondiko nojiwo owete e kinde machon kendo pod gijiwowa e kindegi (Ne paragraf mar 12-17)\n13 Petro nobedo siro e kanyakla mar Jokristo mokwongo. (Gal. 2:9) Chir ma nonyiso e chieng’ Pentekost kod e kinde mamoko nojiwo owetene ahinya. Ka nochiegni tho bang’ tiyo ne Nyasaye kuom higni mang’eny, nondiko ne Jokristo wetene. Nonyisogi gimomiyo nondikonegi kowacho niya: “Asendikonu ka atiyo gi weche manok mondo ajiwu kendo mondo achiwnu neno mong’ith ni adier mae e ng’wono mogundho mar Nyasaye. Chung’uru motegno kuome.” (1 Pet. 5:12) Barupe ma Petro nondiko osebedo ka jiwo Jokristo chakre chon nyaka e kindegi. Donge en adier ni wechego jiwowa ahinya sama pod warito gik ma Jehova nosingo?—2 Pet. 3:13.\n14, 15. Ere kaka barupe ma jaote Johana nondiko osebedo ka jiwo Jokristo kuom higni mang’eny?\n14 Jaote Johana bende nobedo siro e kanyakla mar Jokristo mokwongo. Injili ma nondiko e wi ngima Yesu osebedo ka jiwo Jokristo kuom higni mang’eny kendo pod ojiwo Jokristo nyaka e ndalowagi. Injili mar Johana kende e ma oting’o weche ma Yesu nowacho ni hera e kido ma ifwenyogo jopuonjrene madier.—Som Johana 13:34, 35.\n15 Barupe adek ma Johana nondiko oting’o adiera mamoko momedore. Sama chunywa onyosore nikech richo moro watimo, donge wawinjo maber ng’eyo ni “remb Yesu . . . pwodhowa a e richo duto”? (1 Joh. 1:7) To ka chunywa dhi nyime chandowa, donge wabedo ma mor sama wasomo e Muma ni “Nyasaye duong’ moloyo chunywa”? (1 Joh. 3:20) Johana kende e ma nondiko ni “Nyasaye en hera.” (1 Joh. 4:8, 16) Barua mar ariyo kod mar adek ma nondiko pwoyo Jokristo ma dhi nyime “wuotho e adiera.”—2 Joh. 4; 3 Joh. 3, 4.\n16, 17. Ere kaka jaote Paulo nojiwo Jokristo mokwongo?\n16 Nenore ni jaote Paulo noketo ranyisi maber ahinya mar jiwo jowetene e kinde Jokristo mokwongo. Thoth joote e kinde Jokristo mokwongo nodak Jerusalem, ma e kama bura matayo ne tayoe tije Jokristo. (Tich 8:14; 15:2) Jokristo ma nodak Judea ne lando wach Kristo ne joma noseyie kuom Nyasaye nikech ne gin e din mar Jo-Yahudi. Mopogore gi mano, roho maler notayo jaote Paulo mondo odhi olend ne Jo-Grik, Jo-Rumi kod jomamoko ma ne lamo nyiseche mathoth.—Gal. 2:7-9; 1 Tim. 2:7.\n17 Paulo nowuotho e gwenge ma boyo nyaka e pinje ma sani iluongo ni Turkey, Greece, kod Italy kochako kanyakla manyien e kind joma ok gin Jo-Yahudi. Jokristo manyien-go ne osand ahinya gi jopinygi giwegi kendo ne dwarore ni mondo ojiwgi. (1 The. 2:14) Machiegni gi higa mar 50, Paulo nondiko barua ne kanyakla manyien ma ne Thesalonika konyisogi niya: “Kinde duto wagoyo ne Nyasaye erokamano sama wahulo nyingu uduto e lamowa, nimar wiwa ok wil ngang’ gi tiju ma nyiso yie kod tiju matek mar hera, kendo kuom sinani maru.” (1 The. 1:2, 3) Nonyisogi bende ni gijiwre e kindgi giwegi ka nowacho niya: “Dhiuru nyime kujiworu e kindu kendo gerreuru ng’ato gi ng’ato.”—1 The. 5:11.\nBURA MATAYO JIWO JOKRISTO\n18. Ere kaka bura matayo e kinde Jokristo mokwongo nojiwo Filipo?\n18 Bura matayo e kinde Jokristo mokwongo ne jiwo owete ma ne tayo kod Jokristo duto ma kindego. Ka ne Filipo oyalo ne Jo-Samaria wach Kristo, owete ma ne nie bura matayo noriwe lwedo. Ne gioro Petro gi Johana mondo odhi olem ne Jokristo manyien-go mondo giyud roho maler. (Tich 8:5, 14-17) Onge kiawa ni Filipo kaachiel gi joma noyalonegi mobedo Jokristo ne mor ahinya neno kaka bura matayo ne ojiwogi e yo ma kamano!\n19. Barua ma bura matayo nondiko nokonyo kanyakla mar Jokristo mokwongo e yo mane?\n19 Bang’e, bura matayo nobet piny mondo ging’ad paro ka be nowinjore oter Jokristo ma ok gin Jo-Yahudi nyange ka luwore gi chike Musa. (Tich 15:1, 2) Bang’ nono gima Ndiko wacho, roho maler notayo owetego ma ging’ado ni nyange ne ok en gima ochuno, kendo ne gindiko ne kanyakla duto barua e wi wachno. Bura matayo nooro owete moko mondo oter ne kanyakla duto baruano. Weche nobedo nade? “Bang’ some, ne gimor ahinya gi jip ma ne giyudono.”—Tich 15:27-32.\n20. (a) Ere kaka Bura Matayo jiwo owete gi nyimine e piny mangima? (b) Wabiro dwoko penjo mane e sula ma luwo?\n20 E kindegi bende, Bura Matayo jiwo jo Bethel, owete gi nyimine ma tiyo gi thuologi duto e yore makende, kod Jokristo duto manie riwruok mar owete e piny mangima. Mana kaka owete e kinde Jokristo mokwongo, wan bende wabedo ma mor nikech Bura Matayo jiwowa. E wi mano, e higa mar 2015, Bura Matayo nogolo brosua miluongo ni Duog ir Jehova, ma osebedo ka jiwo owete gi nyimine mang’eny e piny mangima. Kata kamano, be owete matayo kende e ma onego oluw ranyisi mar Jehova e jiwo jomoko? Sula ma luwo mae biro chiwo dwoko mar penjono.\nKaka Wanyalo Bedo Thuolo Gadier\nTi ne Jehova, Nyasaye ma Keto Ji Thuolo\nJodong-Kanyakla gi Jokony-Tich—Luwuru Ranyisi mar Timotheo\nWajiwreuru Moloyo Kaka Giko Medo Sudo Machiegni\nUn Rowere, Be Un gi Chenro mag Tiyo ne Nyasaye?\nText Yore mag golo buge mag digital OHINGA MAR JARITO—GOCHO MAR PUONJRUOK April 2018\nOHINGA MAR JARITO—GOCHO MAR PUONJRUOK April 2018


Zaburi 102 - Holy Bible [Luo Bible 2020] - (Zab 102)\nLamo mar ngʼat mawinjo marach kendo machiwo ywakne e nyim Jehova Nyasaye. Winj lamona, yaye Jehova Nyasaye; yie irwak lamona ma akwayigo kony.\nKik ipandna wangʼi sa ma chunya lit. Chikna iti; ka aluongi to dwoka mapiyo.\nNimar ndalona rumo piyo ka iro; chokena rewni ka kit kendo maliet.\nChunya orewore kendo oner ka lum; wiya wil kata mana gi chamo chiemba.\nChur ma achurgo matek omiyo adhero alokora choke lilo.\nAchalo gi tula mar bungu, achalo gi tula modak e gunda.\nAsiko aneno anena, achalo gi winyo man kende ewi osuri.\nOdiechiengʼ duto wasika kinya ka gijara; joma dhawona konyore gi nyinga kaka gir kwongʼruok.\nNimar achamo buch kendo kaka chiemba kendo ariwo mathna gi pi wangʼa,\nnikech mirimbi maduongʼ, nimar isekawa mi iwita gichien.\nNdalona chalo gi tipo modhiambo; aner adwaro two ka lum.\nIn to ibet e kom lochni nyaka chiengʼ, yaye Jehova Nyasaye; humbi osiko e tienge duto.\nIbiro aa malo mi ikech Sayun, nimar sa osechopo monego ongʼwonee; sa mochanne osechopo.\nNimar kitene beyo gi lala ne jotichni, kata mana buru madum kuome miyo ji keche.\nOgendini biro luoro nying Jehova Nyasaye, ruodhi duto mag piny biro luoro duongʼni.\nNimar Jehova Nyasaye biro gero Sayun kendo obiro thinyore e lela e duongʼne.\nObiro dwoko lamo mar ngʼama ok nyal kendo ok obi chayo lamogi.\nWachni mondo ondik piny ne tiengʼ mabiro, mondo joma pok onywol opak Jehova Nyasaye:\n“Jehova Nyasaye nongʼiyo piny gie kare maler man malo, nongʼiyo piny gie polo,\nmondo owinj ywak joma otwe kendo ogony joma ongʼadnegi buch tho.”\nKuom mano nying Jehova Nyasaye ibiro hul e Sayun, ibiro pake e Jerusalem,\nka joma odak e pinjeruodhi ochokore mondo olam Jehova Nyasaye.\nKa noyudo ngimana dhi maber to nomiyo tekona odok chien kendo nongʼado ngimana odoko machiek.\nOmiyo ne awacho niya, “Kik ikaw ngimana, yaye Nyasacha, kapod an e chuny ngima; in to isiko ingima nyaka tienge duto.\nKar chakruok ne iketo mise mag piny, kendo polo bende gin tij lweti.\nGin to ginilal nono in to isiko manyaka chiengʼ; giduto giniti mana kaka law ti. Ibiro lokogi kaka iloko law kendo ibiro witgi.\nIn to isiko ichalri mana kaka in, kendo hiki ok norum.\nNyithind jotichni biro dak buti machiegni; nyikwagi nodhi maber e nyimi.”


Zefania 3 - Holy Bible [Luo Bible 2020] - (Zef 3)\nMano kaka inine malit in dala maduongʼ ma jasand ji, ma toke tek kendo mogak.\nDalani ok winj puonj ngʼato angʼata, kendo ok owinj kata puonj mora amora. Ok ogeno kuom Jehova Nyasaye, bende ok osud machiegni gi Nyasache.\nJotende gin sibuoche maruto, to ruodhige chalo gi ondiegi mawuotho gotieno, ma ok we gimoro amora miyudi gokinyi.\nJonabi mage gin josunga, kendo gin joma wuondore. Jodolo mage njawo kama ler mar lemo, kendo giketho chik.\nTo Jehova Nyasaye mantie e diergi, to en ngʼat makare, ok otim gimoro amora marach. Okinyi ka okinyi to ongʼado bura gi adier, kendo odiechiengʼ ka odiechiengʼ ok rem, to kata kamano, jaricho to onge wichkuot.\n“Asengʼado ogendini oko, kuondegi ma gigengʼorego bende asemuko. Yoregi osedongʼ nono, maonge ngʼama wuothoe. Miechgi madongo osekethi; maonge ngʼama nodongʼ kodakie kata achiel.\nNe awachone dala maduongʼ niya, ‘Adier ibiro luora, kendo ibiro yie gi puonjna!’ Ka itimo kamano, to kar dakni ok nongʼad oko, kendo ok anakume. Kata kamano, ne pod gi timo sinani mar timo gik maricho.”\nKuom mano, Jehova Nyasaye wacho niya, “Emomiyo koro rita, nyaka ndalo ma anangʼadnie bura. Asechano mondo achok ogendini gi pinjeruodhi, mondo aol mirimba kuomgi, ma en mirimba mager. Piny ngima ibiro wangʼo gi mach mar mirimba mager.\n“Bangʼe anapwodh dho oganda mondo giduto giluong nying Jehova Nyasaye, kendo gitine gi chuny achiel.\nJoga malama kendo moke e pinje loka aore mag Kush, nobi kakelona mich.\nE odiechiengʼno ok inichak ine wichkuot kaluwore gi timbe maricho mane itimona, nikech abiro golo josunga mamor gi sungagi e dala maduongʼni. Ok inichak isungri kendo, e goda maler.\nTo anawe joma muol e dieru kendo ma obolore, ma gin jogo ma oyie kuom nying Jehova Nyasaye.\nJo-Israel modongʼ ok notim gima rach, ok giniriambi, bende miriambo ok nowuog e dhogi. Gibiro chiemo kendo nindo maonge ngʼama nomi gibed maluor.”\nWer, yaye nyar Sayun, go koko matek, yaye Israel! Bed mamor kendo moil gi chunyi duto, yaye nyar Jerusalem!\nJehova Nyasaye osegolo kuomi kum mosekumigo bende oseriembo wasika. Jehova Nyasaye, ma en Ruodh jo-Israel ni kodi ok inichak iluor gimoro amora manyalo hinyi.\nOdiechiengʼno ji nowach ni Jerusalem niya, “Kik iluor, yaye Sayun, kik iwe badi obed mobengni.\nJehova Nyasaye ma Nyasachi ni kodi, en gi teko mar reso ji. Obiro bedo gi mor maduongʼ kuomi, kendo obiro kweyo chunyi gi herane, bende obiro wer ka omor gi ilo kuomi.”\n“Abiro golo kuomi masiche mane ochan ni biro timore kuomi e kinde mag sewni moyier, nikech gisebedo tingʼ mapek kuomi kendo gisemiyi wichkuot.\nE kindeno anakum jogo mane osandi, anakony rongʼonde kendo anachok joga mane oke e pinje. Abiro miyogi pak gi huma e piny ka piny mane okuodie wigi.\nE kindeno abiro choki, e ndalono anakeli dala. Abiro miyi pak gi huma, e kind ogendini manie piny mangima, ka adwokoni gweth mane agwedhigo chon mana ka ineno,” Jehova Nyasaye owacho.


2 Weche mag Ndalo 11 - Holy Bible [Luo Bible 2020] - (2WeN 11)\n2 Weche mag Ndalo 11\nKane Rehoboam ochopo Jerusalem nochoko dhood Juda gi dhood Benjamin, chwo maromo alufu mia achiel gi piero aboro kendo gidhi giked gi jo-Israel mondo gidwok loch ni Rehoboam.\nTo wach Jehova Nyasaye nobiro ne Shemaya ngʼat Nyasaye niya:\n“Wachne Rehoboam wuod Solomon ruodh Juda kaachiel gi jo-Israel duto modak Juda kod Benjamin,\nMa e gima Jehova Nyasaye owacho: ‘Kik udhi utug lweny gi oweteu ma jo-Israel. Doguru e miechu ngʼato ka ngʼato, nimar ma osetimore nikech an.’ ” Omiyo negiwinjo wach Jehova Nyasaye mi gidok e miechgi ma ok gidhi kedo kod Jeroboam.\nRehoboam nodak Jerusalem kendo nogero mier masiro Juda ndalo lweny kaka:\nBeth Zur, Soko, Adulam,\nAdoraim, Lakish, Azeka,\nZora, Aijalon, kod Hebron. Magi ne mier mochiel gohinga motegno e piny Juda kod Benjamin.\nNochielogi motegno moketo jotend jolweny kuno kaachiel gi kar kano chiemo, mo zeituni kod divai.\nNoketo okumbini kod tonge e miechgi duto kendo nomiyo gibedo motegno. Kuom mano jo-Juda kod jo-Benjamin ne joge.\nJodolo kaachiel gi jo-Lawi manodak kuonde mopogore opogore mag jo-Israel noriwe lwedo.\nJo-Lawi nojwangʼo kuondegi mag kweth kod mwandugi kendo negibiro Juda kod Jerusalem nikech Jeroboam gi yawuote noriembogi e tich kaka jodolo mag Jehova Nyasaye.\nNoyiero jodolo mage mag kuonde motingʼore kendo mondo odolne nyiseche manono manoloso e kit diel gi nyaroya.\nJogo manoa e dhout jo-Israel mane oketo chunygi kuom dwaro Jehova Nyasaye, ma Nyasach jo-Israel, noluoro jo-Lawi nyaka Jerusalem mondo gitim misengini ni Jehova Nyasaye ma Nyasach kweregi.\nNe gitego loch Juda kendo kuom higni adek negimiyo Rehoboam wuod Solomon obedo motegno ka giwuotho e yor Daudi kod Solomon e kindeno.\nRehoboam nonywomo Mahalath mane nyar wuod Daudi miluongo ni Jerimoth kendo min mare ne en Abihail ma nyar Eliab wuod Jesse.\nNonywolone yawuowi magin Jeush, Shemaria kod Zaham.\nBangʼe nokendo Maaka nyar Abisalom mane onywolone Abija, Atai, Ziza kod Shelomith.\nRehoboam noyiero Abija wuod Maaka obed jatelo e kind owetene mondo omi obed ruoth.\nNe otiyo gi rieko kuom keyo yawuote moko e piny jo-Juda kod Benjamin kendo e mier madongo mochiel. Nopogogi mwandu mangʼeny kendo nokendonigi mon mangʼeny.\n2 Weche mag Ndalo 11:1\n2 Weche mag Ndalo 11:2\n2 Weche mag Ndalo 11:3\n2 Weche mag Ndalo 11:4\n2 Weche mag Ndalo 11:5\n2 Weche mag Ndalo 11:6\n2 Weche mag Ndalo 11:7\n2 Weche mag Ndalo 11:8\n2 Weche mag Ndalo 11:9\n2 Weche mag Ndalo 11:10\n2 Weche mag Ndalo 11:11\n2 Weche mag Ndalo 11:12\n2 Weche mag Ndalo 11:13\n2 Weche mag Ndalo 11:14\n2 Weche mag Ndalo 11:15\n2 Weche mag Ndalo 11:16\n2 Weche mag Ndalo 11:17\n2 Weche mag Ndalo 11:18\n2 Weche mag Ndalo 11:19\n2 Weche mag Ndalo 11:20\n2 Weche mag Ndalo 11:22\n2 Weche mag Ndalo 11:23


Biblica® Ochiw Thuolo Motingʼo Loko Manyien™ 2 Samuel 24\n☰ 2 Samuel 24 ◀ ▶\nDaudi okwano jolweny\n1 Mirima nochako omako Jehova Nyasaye kod Israel omiyo nochwalo Daudi motimo gimoro madihinygi, kowachone niya, “Dhiyo mondo ikwan jo-Israel gi jo-Juda.”\n2 Omiyo ruoth nowachone Joab kod jotend jolweny mane ni kode niya, “Dhiuru e dhoudi duto mag Israel kochakore Dan nyaka Bersheba mondo ukwan jolweny, eka angʼe ni gin ji adi.”\n3 To Joab nodwoko ruoth niya, “Mad Jehova Nyasaye ma Nyasachi med jolweny nyadi mia achiel ka ruodha ma en ruoth neno gi wangʼe. To en angʼo momiyo ruoth ma en ruodha didwar timo gima chal kama?”\n4 Kata kamano ruoth notamo Joab gi jotelo mag lweny; kuom mano ne giwuok e nyim ruoth mondo gidhi gikwan jolweny e Israel.\n5 Bangʼ kane gisengʼado aora Jordan, negibuoro machiegni gi Aroer, man yo milambo mar dala manie geng holo, eka negikadho Gad ma gidhi nyaka Jazer. 6 Negidhi Gilead kod gwenge mag Tatim Hodshi, mi gikadho nyaka Dan Jaan kendo negigomo ka gichiko Sidon. 7 Bangʼe negichiko dala mochiel gohinga mar Turo kod dala duto mag jo-Hivi kod mago mag jo-Kanaan. Mogik, negidhi Bersheba man Negev e piny Juda.\n8 Bangʼ dweche ochiko gi ndalo piero ariyo kane gisewuotho e piny duto, negidwogo Jerusalem.\n9 Joab nokelo ne ruoth kar kwan jolweny kama: Kuom jo-Israel ne nitie ji alufu mia aboro maroteke mane nyalo kedo gi ligangla to kuom jo-Juda ne nitie ji alufu mia abich.\n10 Daudi chunye nochandore bangʼ kane osekwano jolweny, mi nowachone Jehova Nyasaye niya, “Asetimo richo maduongʼ kuom gima asetimoni. Yaye Jehova Nyasaye, akwayi mondo igol richoni kuom jatichni, nimar asetimo gima ofuwo.”\n11 Kane Daudi pok ochiewo kinyne gokinyi, wach Jehova Nyasaye nosebiro ne Gad janabi, mane en jakor wach mar Daudi: 12 “Dhiyo iwach ni Daudi ni, ‘Ma e gima Jehova Nyasaye wacho: Aketo weche adek e nyimi, yier achiel kuomgi monego atimni.’ ”\n13 Omiyo Gad nodhi ir Daudi mowachone niya, “Diyier mondo kech omak piny kuom higni adek? Koso diyier dweche adek kiringo wasiki malawi? Koso diyier ndalo adek mag masira? Koro par ane mondo imiya dwoko matero ni ngʼama ne oora.”\n14 Daudi nodwoko Gad niya, “An-gi chuny lit ahinya. Ber mondo alwar e lwet Jehova Nyasaye, nikech ngʼwonone duongʼ, to kik iweya alwar e lwet ji.”\n15 Omiyo Jehova Nyasaye nokelo masira kuom jo-Israel chakre okinyino nyaka kinde mane oketi norumo, kendo ji alufu piero abiriyo notho chakre Dan nyaka Bersheba. 16 To kane malaika orieyo bade mondo oketh Jerusalem, chuny Jehova Nyasaye ne lit nikech masirano mi nowacho ni malaika mane nego ji niya, “Oromo! Dwok lweti piny.” Malaika mar Jehova Nyasaye noyudo ochungʼ e kar dino cham mar Arauna ja-Jebus.\n17 Kane Daudi oneno malaika mane nego ji, nowachone Jehova Nyasaye niya, “An ema asetimo richo kendo aseketho. Magi to mana rombe, angʼo magiseketho? Akwayi ni an ema ikuma kaachiel gi joga to kik iwe masira odongʼ kuom jogi.”\nDaudi ogero kendo mar misango\n18 Chiengʼno Gad nodhi ir Daudi mowachone niya, “Dhi malo mondo iger kendo mar misango ni Jehova Nyasaye e laru mar dino mar Arauna ja-Jebus.” 19 Omiyo Daudi nodhi malo mana kaka Jehova Nyasaye nosechike kokadho kuom Gad. 20 Kane Arauna ogoyo wangʼe moneno ruoth gi joge kabiro ire, nowuok mokulore e nyim ruoth nyaka e lowo.\n21 Arauna nopenje niya, “Angʼo mokelo ruodha ma en ruoth ir jatichne?”\nDaudi nodwoke niya, “Abiro ngʼiewo laru mar dino cham, mondo agerie kendo mar misango ni Jehova Nyasaye, eka tho manego ji orum.”\n22 Arauna nowacho ne Daudi niya, “We ruodha ma en ruoth okawe kendo otim kode gima chunye dwaro mondo otimgo misango. Rwedhi mag timo misango miwangʼo pep kod yiend dino kaachiel gi jok minyalo tigo kaka yien nika. 23 Gigi duto, yaye ruoth, Arauna ema osechiwo ne ruoth.” Arauna nomedo wachone niya, “Mad Jehova Nyasaye ma Nyasachi yie kodi.”\n24 To ruoth nodwoko Arauna niya, “Ooyo, nyaka achuli. Ok abi timo ne Jehova Nyasaye ma Nyasacha misango miwangʼo pep gi gik mayudo nono.”\nOmiyo Daudi nochulo fedha madirom nus kilo kongʼiewogo laru mar dino kaachiel gi rwedhi. 25 Daudi nogero kendo mar misango ni Jehova Nyasaye kanyo kendo nochiwo misengini miwangʼo pep kaachiel misengini mag lalruok. Eka Jehova Nyasaye nowinjo lamo mane olemogo ni piny, kendo nogengʼo masira mane ni e piny Israel.


Bible in one year - Luo Bible 2015 - September 24\n1. Bang’ higni apar gang’wen, ne achako adok Jerusalem, ka wan gi Barnaba, kendo Tito bende ne wadhigo.\n2. Ne adhi nikech Nyasaye nonyisa ni mondo adhi, mi achokora gi jodong kanyakla mar jo-Kristo kar kendgi, kendo nanyisogi Wach Maber ma alando ni joma ok jo-Yahudi, nimar ne ok adwar ni mondo tich mane asebedo ka atiyo, kata mapod atiyo, obed kayiem nono.\n3. To kata mana Tito mane jawuodha ne ok ochun mondo oter nyangu, kata obedo ni ne ok en ja-Yahudi kamano.\n4. To mak mana jomoko mane obiro kanyo kawuondore ni gin owete, ema ne dwaro ni mondo otere nyangu. Jogo ne obiro ling’ling’ mondo ocher ane ni thuolo manade ma wan-go kuom bedo jo-Kristo, nikech ne gidwaro lokowa wasumbni.\n5. To ne ok wayie winjo wachgi kata matin, mondo adiera mar Injili kik lalnu.\n6. To jogo mane onenore ka jotelo ne ok omiya wach moro manyien. (Awacho ni ne ginenore ka jotelo, nikech ok adewo gima gin, nimar Nyasaye ok odewo nenruok maoko mar dhano.)\n7. Kar kelo wach moro manyien, to ne gineno ni Nyasaye osemiya tich lando Injili ni joma ok jo-Yahudi, mana kaka nomiyo Petro tich lando Injili ni jo-Yahudi.\n8. Ne giyie ni Nyasaye mane omiyo Petro teko mar bedo jaote ni jo-Yahudi, ema bende ne omiya teko mar bedo jaote ni joma ok jo-Yahudi.\n9. Kuom mano, Jakobo gi Petro kod Johana, ma ji oyiego ni jotelo mag kanyakla mar jo-Kristo, nong’eyo mich mane Nyasaye osemiya kuom ng’wonone, mi gimako lwet Barnaba kod lweta kaka ranyisi ni wariwore kodgi e tich. Ne wawinjore waduto ni wan wadhi ir joma ok jo-Yahudi to gin gidhi ir jo-Yahudi.\n10. To ne gidwaro mana ni mondo wapar jochan, ma en gima an bende ne aseketo chunya ahinya mondo atim.\n11. To kane Petro obiro Antiokia, ne akwere mana e wang’e, nikech kethone ne nenore ratiro.\n12. Ne othoro chiemo gi owete ma ok jo-Yahudi, kane pok jomoko moa kuom Jakobo obiro, to kane jogo obiro, to nong’wony moweyogi, nikech noluoro joma ne dwaro mondo oter joma ok jo-Yahudi nyangu.\n13. Jo-Yahudi moko mane ni kuno bende noriwore kode e ndhogruok ma kamano, mi kata mana Barnaba bende ne ndhogruokgino oywayo!\n14. To kane aneno ni timgino ok oluwore gi adiera mar Injili, ne awacho ni Petro e nyimgi duto niya, “In, in ja-Yahudi, to iluwo tim joma ok jo-Yahudi, koro marang’o ichuno joma ok jo-Yahudi mondo olu tim jo-Yahudi?”\n15. Chutho, wan wawegi nonywolwa jo-Yahudi, kendo ok wan joogendini mamoko ma joricho.\n16. To kata kamano, wang’eyo ni mako Chik Musa ok nyal miyo ng’ato bed e winjruok gi Nyasaye, to mana yie kuom Yesu Kristo ema miyo ng’ato bedo e winjruok gi Nyasaye. Wan bende waseyie kuom Kristo Yesu, mondo wabed e winjruok gi Nyasaye kuom yie, to ok kuom mako Chik, nimar Muma wacho ni, “Onge ng’ama nyalo bet e winjruok gi Nyasaye kuom mako Chik.”\n17. To ka wadwaro ni mondo wabed e winjruok gi Nyasaye kuom Kristo, to eka pod iyudo ni wan joricho mana kaka joma ok jo-Yahudi, koro uparo ni mano nyiso Kristo konyo tich richo koso?\n18. Ng’ang’! Ka achako luwo yor Chik ma en yo ma aseweyo chuth ni onge gi tich, to mano nyiso ni an jaketh Chik!\n19. Korka Chik to an ng’ama otho, ma Chik owuon ema onego, mondo obed mangima ni Nyasaye. Ne ogura gi Kristo e msalape,\n20. mi koro ok an ema angima, to Kristo ema ngima e iya, kendo ngima ma koro an-goni, an-go mana nikech yie ma ayiego kuom Wuod Nyasaye, mane ohera, mi ochiwo ngimane nikech an.\n21. Ok adwar miyo mich ma Nyasaye ochiwo kuom ng’wonone obed kayiem nono. To ka en adier ni mako Chik ema miyo ng’ato bedo e winjruok gi Nyasaye, to kara Kristo notho kayiem nono!


Japuonj moro mapuonjo Ragana pri School otho e tesend obila ma Ragana, subcounty ma Suna West - RMS Radio Japuonj moro mapuonjo Ragana pri School otho e tesend obila ma Ragana, subcounty ma Suna West - RMS Radio\nJapuonj moro mapuonjo Ragana pri School otho e tesend obila ma Ragana, subcounty ma Suna West\nRamogi Fm | Last Upated: April 3, 2021 at 8:41 pm\nFamilia moro egweng ma Ragana , esubcounty ma Suna West koro dwaro mondo otimane nonro malon’go ewi tho mar japuonj moro mapuonjo Ragana primary mane othoo etesend obila ma Ragana mantie esub county no.\nRisanela Akelo ma en min japuonjno wacho ni wuode majapuonjno manyinge Henry Wanga mabende pod ok on’geyo kaka ne ochopo etesend obilano otho eyo mapod ok oyangi kaka ka odwaro n’geyo gima ne okelo tho mar wuodeno.\nCEO mar kar thieth ma Homabay County Referal Hosptal DR. Lilian Kochola otere yueyo mochuno | 6 days ago


Luka 8 - Holy Bible [Luo Bible 2020] - (Luk 8)\nBangʼ mano, Yesu nowuotho kodhi e dala ka dala kod gwengʼ ka gwengʼ ka olando Injili mar pinyruoth Nyasaye. Jopuonjrene apar gariyo ne ni kode,\nkaachiel gi mon moko mane osegol kuomgi jochiende kendo ochang tuochegi kaka Maria (mane iluongo ni Magdala) mane jochiende abiriyo osewuok kuome;\nJoana chi Chuza, mane jatelo e od Herode gi Susana kod mon mamoko mathoth. Mon-gi nekonyogi ka gichiwonegi gigegi giwegi.\nKane oyudo oganda maduongʼ chokore kendo ji ne biro ir Yesu moa e dala ka dala nogoyonegi ngero niya,\n“Japur moro nodhi chwoyo kodhi. Kane oyudo ochwoyo kodhi, moko nolwar e yo mi nonyon-gi kendo winy mafuyo e kor polo nochamogi duto.\nMoko nolwar ewi lwanda mine gitwi kendo ne gitwo nikech ne gionge kod ngʼich.\nKodhi moko nolwar e kind kudho, to ka kudhogo nodongo kod cham to ne githungʼo chamgo.\nBende kothe moko nolwar e lowo maber. Ne gitwi kendo neginyago cham, nyadi mia moloyo kaka nochwoyo.” Kane owacho ma, nogoyo koko niya, “Ngʼat man-gi ite mar winjo wach mondo owinji.”\nJopuonjre nopenje tiend ngerono.\nNowacho niya, “Un osemiu rieko mar ngʼeyo gik mopondo mag pinyruoth Nyasaye, to ji mamoko awuoyonegi gi ngero, mondo omi, “ ‘kata ka obedo ni gingʼicho, to ok ginine gimoro; kendo gibiro siko ka giwinjo weche miwacho, to wach ok nodonjnegi.’\n“Ma e gima ngeroni nyiso: Kodhi en wach Nyasaye.\nMolwar e dir yo gin jogo mawinjo, to jachien biro kendo golo wach ei chunygi, mondo kik giyie ma wargi.\nKodhi molwar e dier kudho ochungo kar jogo mawinjo, to ka gidhiyo e yoregi, to parruok mar ngima, mwandu kod mor mar piny thungʼogi, ma ok gidong motegno.\nTo kodhi manie lowo maber, ochungo kar jogo man-gi chuny malongʼo kendo maber, mawinjo wach, gikane, kendo gibedo modhil ma ginyag cham.\n“Onge ngʼato mamoko taya kendo umo gi atonga kata kete e bwo kitanda. Kar timo kamano, to okete ewi rachungi taya, mondo jogo madonjo one ler.\nNimar onge gimoro mopandi ma ok nofweny, to bende onge gima lingʼ-lingʼ ma ok nongʼere kata noket e lela.\nEmomiyo paruru ahinya maber kaka uwinjo. Ngʼat man-go nomedne mi nobed gi gik mogundho; to ngʼat ma ongego kata mano moparo ni en-go nomaye.”\nKoro min Yesu gi owetene nobiro mondo ginene, to ne ok ginyal sudo machiegni kode nikech oganda.\nNgʼat moro nowachone Yesu niya, “Minu gi oweteni ochungʼ oko, gidwaro neni.”\nNodwoko niya, “Minwa kod owetena gin jogo mawinjo wach Nyasaye kendo timo.”\nChiengʼ moro Yesu nowacho ne jopuonjrene niya, “Wadhiuru loka nam komachielo.” Omiyo negidonjo ei yie kendo giwuok gidhi.\nKane gikwangʼ, nindo notere. Eka ahiti mangʼongo notugore e nam, koro yieno ne opongʼ gi pi kendo ne gin e chandruok maduongʼ.\nJopuonjre nodhi ire mochiewe, kagiwachone niya, “Ruoth, Ruoth, wabiro nimo!” Nochungo oa malo kendo nokwero yamo gi apaka mager mi ahiti nopie kendo gik moko duto nokwe.\nNopenjo jopuonjrene niya, “Ere yie ma un-go?” Luoro nomakogi kendo negiwuoro mine gipenjore giwegi niya, “Ma en ngʼa? Ochiko nyaka yembe kod pi, mi giwinje.”\nNegikwangʼ gichopo e gwengʼ miluongo ni Gerasi, man loka nam Galili.\nKane Yesu owuok oko e dho wath, ngʼat moro man-gi jochiende moa e dalano noromo kode, kuom kinde mangʼeny ngʼatni ne pok orwako law kata dak ei ot, to nodak e dier liete.\nKane oneno Yesu, noywak matek kendo nopodho piny e tiende, kogoyo koko gi dwol mamalo niya, “Yesu Wuod Nyasaye Man Malo Moloyo, angʼo milaro koda? Asayi, kik isanda!”\nNimar noyudo Yesu osechiko jachien marachno mondo owuog kuom ngʼatno. Kuom kinde mangʼeny nomake, to kata nosetwe lwetene, gi tiendene gi nyororo, kendo okete e bwo jarit, nosebedo kochodo nyororo kendo jochiende ne riembe nyaka e thim.\nTo negisiko gikwaye mondo kik ochikgi gidhiyo e Bur Matut Maonge Gikone.\nTo kweth maduongʼ mag anguro ne kwayo e bath got kanyo. Jochiendego nosayo Yesu mondo oyie gidonji eigi, mi nomiyogi thuolo.\nKane jochiendego nowuok oa ei ngʼatno, negidhiyo gidonjo ei angurogo, kendo kweth angurogo noringo matek koluwo aridiridi mochomo nam mi giduto ne githo ei pi.\nKane jogo makwayo angurogo noneno gima nosetimore, negiringo mi gidhi gitero wach ne ji duto modak e dala kendo e gwengʼno.\nMi ji nowuok mondo gine gino mosetimore. Kane gibiro ir Yesu, negiyudo ngʼatno ma yande jochiende nosewuok kuome, kobedo piny e tiend Yesu, korwakore kendo ka parone ni kare; mi luoro nomakogi.\nJogo mane oneno gima notimore nonyiso ji kaka ngʼat mane nigi jochiende nochangi\nEka ji duto manie gwengʼ Gerasi duto nokwayo Yesu mondo odar odhi owegi, nikech luoro maduongʼ nomakogi. Omiyo nodonjo ei yie kendo noa kanyo.\nNgʼat mane jochiende owuok kuome, nosaye mondo oyie odhi kode, to Yesu notame, kawachone niya,\n“Dogi dala kendo inyis ji gik madongo ma Nyasaye osetimoni.” Omiyo ngʼatno nowuok odhi molando ne dala duto gik mangʼeny ma Yesu nosetimone.\nKoro kane Yesu odwogo, oganda norwake nimar negirite giduto.\nEka ngʼato moro ma nyinge Jairo, jatich sinagogi, nobiro mogoyo chonge piny e tiend Yesu, kosaye mondo odhi ode,\nnikech nyare achiel kende, nyako madirom ja-higni apar gariyo, ne tho. Ka Yesu ne ni e yo, oganda maduongʼ nothungʼe mane gichiegni hinye.\nTo dhako moro ne ni kanyo mane osebedo ka iye chwer kuom higni apar gariyo to onge ngʼat mane nyalo change.\nNobiro gi yo katoke kendo nomulo riak lawe, kendo iye machwer nochok gikanyono.\nYesu nopenjo niya, “En ngʼa momula?” Kane giduto gikwero, Petro nowacho niya, “Ruoth, ok ineye kaka ji olwori kendo othungʼi.”\nTo Yesu nowacho niya, “Ngʼato moro omula; angʼeyo ma nikech teko osewuok kuoma.”\nBangʼ kane dhakono oneno ni ok onyal aa ma ok ofwenyore, nobiro ka otetni kendo nopodho e tiend Yesu. Nohulo e nyim ji duto gimomiyo nomule kendo kaka nochango sano sano.\nEka nowachone niya, “Nyara, yieni osechangi. Dhi gi kwe.”\nKane oyudo Yesu pod wuoyo, ngʼato moro nobiro moa e od Jairo, ma jatend sinagogi, mowacho niya, “Nyari osetho, omiyo kik ichand japuonj kendo.”\nKane owinjo ma, Yesu nowachone Jairo niya, “Kik iluor, bed gi yie kendo obiro chango.”\nKane ochopo e od Jairo, ne ok oyie ni ngʼato moro amora mondo odonj kode makmana Petro, Johana gi Jakobo kod wuon nyathi gi min mare.\nGie kindeno, ji duto ne goyo nduru kendo Yesu nowachonegi niya, “Weuru ywak nimar ok otho to onindo aninda.”\nNeginyiere, nikech negingʼeyo ni osetho.\nTo nomako lwet nyakono kendo nowacho niya, “Nyathina, chungi ia malo.”\nChunye noduogo, kendo nochungʼ oa malo gisano. Eka Yesu nowachonegi mondo gimiye gimoro ocham.\nJonywolne nohum, to nomiyogi chik ni kik ginyis ngʼato moro amora gima nosetimore.


Hibrania 13 - Holy Bible [Luo Bible 2020] - (Hib 13)\nSikuru kuheroru kaka owete.\nParuru joma ni e od twech mana ka gima un bende otweu kodgi. Joma isando bende paruru mana ka gima un bende isandou kodgi.\nOmiyo wanyalo wacho gi chir niya, “Jehova Nyasaye e jakonyna omiyo ok analuor, ere gima dhano ditimna?”\nYesu Kristo ok lokre en achiel, kawuono kendo nyaka chiengʼ.\nKik ulu kit puonj moro amora mayoreyore manyalo golou e yor adiera, nikech ngʼwono Nyasaye ema onego ojiw chunywa to ok puonj motenore kuom weche mag chiemo ma ok kel kony moro amora ni joma chamogi.\nWan gi kendo mar misango ma jodolo ma pod tiyo e Hema Maler ok oyienegi chamo misengini motimie.\nJadolo maduongʼ tero remb jamni nyaka Kama Ler Moloyo mondo ochiw kaka misango mar golo richo ka ringregi iwangʼo oko mar kambi.\nOmiyo wan bende wawuoguru wadhi ire oko mar kambi mondo wane achaya ma en bende noneno.\nNikech e pinyni waonge gi dala mosiko, to warito dala machielo mwabiro nwangʼo achien.\nKuom mano watimuru ne Nyasaye misango mar pak ndalo duto ka wan kuom Yesu. Pak makamano en olemo mawuok e dhowa ka hulo nyinge.\nLemnwauru alema. Wangʼeyo malongʼo ni waonge wach gi ngʼato kendo wadwaro ni ngimawa obed mobidhore e yore duto.\nMoloyo an awuon, akwayou mondo ulamna mondo aduog iru mapiyo.\nMad Nyasach kwe ma nochiero Ruodhwa Yesu, ma en Jakwath Maduongʼ mar rombe, kuom remo mar singruok mosiko,\nolosu udok makare chuth, kutimo timbe mabeyo duto mondo eka utim dwarone. Mad oloswa mi wachal kaka odwaro, kuom Yesu Kristo, monego oyud duongʼ nyaka chiengʼ! Amin.\nJowetena, akwayou mondo uyie gi wach ma ajiwougoni nikech andikonu mana baruwa machwok kende.\nAdwaro ni mondo ungʼe ni owadwa Timotheo osegony kendo ka ochopo piyo to wanabi kode mondo waneu.\nMosuru jotendu duto kaachiel gi jo-Nyasaye duto. Owete moa Italia ooronu mosgi.\nNgʼwono mondo obed kodu un duto.


Mathayo 19 - Holy Bible [Luo Bible 2020] - (Mat 19)\nKane Yesu osetieko wacho gigi, noa Galili kendo nodhi nyaka e gwengʼ mar Judea man loka aora Jordan.\nOganda maduongʼ noluwe, kendo nochangogi kuno.\nJo-Farisai moko nobiro ire mondo oteme. Negipenje niya, “Bende chik oyie mondo ngʼato oketh keny gi chiege nikech wach moro amora?”\nTo nodwokogi niya, “Donge usesomo ni kar chakruok Jachwech ‘nochweyogi dichwo gi dhako,’\nnomedo wacho ni, ‘Kuom mano, dichwo nowe wuon kod min kendo nopadre gi chiege, mi ji ariyogo nodok ringruok achiel?’\nOmiyo koro ok gin ji ariyo, to gin ringruok achiel. Kuom mano, gima Nyasaye oseriwo kaachiel kik dhano moro amora pogi.”\nNegiwachone niya, “Ka en kamano to marangʼo Musa nochiko ni dichwo mondo omi chiege barup weruok mar ketho keny eka oriembe?”\nYesu nodwokogi niya, “Musa noyieneu mondo uketh keny gi mondu nikech chunyu matek. To ok ne en kamano nyaka aa chakruok.\nJopuonjre nowachone niya, “Ka kamano e kaka wach chalo e kind dichwo gi dhako to ber moloyo ka ngʼato ok okendo.”\nTo Yesu nowachonegi niya, “Ji duto ok nyal rwako wachno, makmana joma osemi nyalo mar timo kamano.\nNimar jomoko gin bwoch nikech ne onywolgi kamano, joma moko ji ema oloko bwoch, to mamoko to oseweyo kend nikech wach pinyruodh polo. Ngʼat mohero rwako wachni to mondo orwake.”\nEka ji nokelone Yesu nyithindo matindo, mondo oyie lwete kuomgi, kendo olemnegi. To jopuonjre nokwero joma nokelogigo.\nTo Yesu nowacho niya, “Weuru nyithindo matindo obi ira, kendo kik utamgi, nikech pinyruodh polo en mar ji machal ka magi.”\nKane oseketo lwete kuomgi, nomedo dhi nyime koa kanyo.\nEka ngʼat moro nobiro ir Yesu mopenje niya, “Japuonj, en angʼo maber monego atim mondo eka ayud ngima mochwere?”\nTo Yesu nowacho niya, “Angʼo momiyo ipenja kuom gima ber? Nitie mana Ngʼat achiel kende maber. Ka idwaro donjo e ngima to rit chike.”\nluor wuonu gi minu, kendo her wadu kaka iherori iwuon.’ ”\nWuowi matin-no nowachone niya, “Mago duto aserito. En angʼo machielo ma pod aremo?”\nYesu nodwoke niya, “Kidwaro doko malongʼo chuth to dhiyo ius gigi duto mondo imi joma odhier eka inibed gi mwandu e polo. Bangʼ timo kamano to bi mondo iluwa.”\nKa wuowi matin-no nowinjo mano, noa ka chunye lit, nikech ne en-gi mwandu mathoth ahinya.\nEka Yesu nowachone jopuonjrene niya, “Awachonu adier ni en gima tek mondo jamoko odonji e pinyruodh polo.\nBende anyisou ni yot mondo ngamia okadhi e wangʼ sandan moloyo jamoko donjo e pinyruodh Nyasaye.”\nKane jopuonjre owinjo wachni, ne gidhier nono kendo negipenjore niya, “Kare en ngʼa manyalo kwo?”\nPetro nodwoke niya, “Wan waseweyo gik moko duto mondo waluwi! Kara en angʼo mwabiro yudo?”\nYesu nowachonegi niya, “Awachonu adier ni chiengʼ ma nolokie gik moko duto manyien, ka Wuod Dhano nobed e kom lochne man-gi duongʼ, un musebedo ka uluwa bende unubed e kombe mag loch apar gariyo, kungʼado bura ne ogendini apar gariyo mag Israel.\nKendo ngʼato ka ngʼato moseweyo ode, kata owetene kata nyiminene, kata wuoro kata min, kata nyithindo, kata puothe nikech an, noyud gigo nyadi mia, kendo nocham ngima mochwere.\nTo ji mangʼeny masani okwongo nobed chien mogik, kendo joma sani ni chien mogik, nobed mokwongo.


Rapar mar Chik 13 - Holy Bible [Luo Bible 2020] - (RaCh 13)\nRapar mar Chik 13\nKa janabi moro kata ngʼat mokoro gik mabiro timore e lek otuch e dieru kendo ohulo wach moro mar hono kod ranyisi,\nkendo ka honono kod ranyisino ma ohulo otimore bangʼe owacho niya, “We walu nyiseche mamokogi (ma gin nyiseche ma ok ungʼeyo) kendo ka owacho ni we walamgi,”\nto kik uwinj wach janabino kata jalekno. Jehova Nyasaye ma Nyasachu temou mondo ongʼe ane ka uhere gi chunyu duto kod ngimau duto.\nEn Jehova Nyasaye ma Nyasachu kende ema onego uluw kendo en kende ema owinjore umiye luor. Rituru chikene, luoreuru, tineuru kendo upadru kuome.\nKa dipo owadu hie, wuodi, nyari kata chiegi mihero kata osiepni migeno hoyi lingʼ-lingʼ kawachoni niya, “We wadhi mondo walam nyiseche mamoko” (ma gin nyiseche ma in kata kwereni ne ok ongʼeyo;\nma gin nyiseche mag ogendini mokiewo kodu, bed ni gin machiegni kata mabor, kochakore e bath piny konchiel nyaka komachielo);\nto kik iyie olok pachi kata winjo wachne. Kik itimne ngʼwono moro amora kendo kik iluwe kata pande.\nNyaka inege kendo lweti owuon ema okuong tere e tho. Bangʼe lwet ji moko duto bende otim kamano.\nChieleuru gi kite nyaka otho, nimar otemo golou kuom Jehova Nyasaye ma Nyasachu, mane ogolou Misri e piny mane unie wasumbini.\nEka jo-Israel nowinj wachno mabed giluoro, to onge ngʼato kuomu kendo manotim gima rachno kendo.\nKa iwinjo ka iwacho e achiel kuom miechu ma Jehova Nyasaye ma Nyasachu miyou mondo udagie\nto wachno nyaka unon matut ahinya ka en adieri. Ka osenwangʼo kamano ni gima kwero osetimore e dieru,\nto nyaka uneg jogo duto modak e dalano gi ligangla. Neg-giuru duto kaachiel gi jambgi.\nChokuru gik moyaki dalano kendo uketgi e laru mi uwangʼ-gi kaka misango miwangʼo pep ne Jehova Nyasaye ma Nyasachu. Nyaka odongʼ gunda ma ok nochak ger.\nGik mamonogo kik yud e lwetu eka mirima mager mar Jehova Nyasaye norum, mi notimnu ngʼwono kendo ununyaa kaka nosingore ne kwereu.\nNikech uluoro Jehova Nyasaye ma Nyasachu, kurito chikene duto ma amiyi kawuono kendo ka utimo gik makare e wangʼ Jehova Nyasaye.\nRapar mar Chik 13:1\nRapar mar Chik 13:2\nRapar mar Chik 13:3\nRapar mar Chik 13:4\nRapar mar Chik 13:6\nRapar mar Chik 13:7\nRapar mar Chik 13:8\nRapar mar Chik 13:9\nRapar mar Chik 13:10\nRapar mar Chik 13:11\nRapar mar Chik 13:12\nRapar mar Chik 13:14\nRapar mar Chik 13:15\nRapar mar Chik 13:16\nRapar mar Chik 13:17\nRapar mar Chik 13:18


Chakruok 1, MUMA MALER 2015 (DHO15) | The Bible App\nChuech piny kod dhano\n1Kar chakruok, Nyasaye nochueyo polo gi piny. 2Piny ne onge kido, kendo gimoro ne onge e iye. Mudho mandiwa noimo ataro mang’ongo, kendo Roho mar Nyasaye ne wuotho ewi ataro. 3#2 Kor 4.6.Eka Nyasaye nowacho niya, “Ler mondo obedie.” Mi ler nobetie. 4Nyasaye noneno ni ler ber, mi ne opoge oa kuom mudho. 5Nochako ler ni, Odiechieng’, to mudho nochako ni Otieno. Piny noyuso kendo noru, mi mano nodoko chieng’ mokwongo.\n6 # 2 Pet 3.5. Eka Nyasaye nowacho niya, “Gima pogo pi diriyo mondo obedie.” 7Kuom mano, Nyasaye nochweyo gima nopogo pi mamalo gi pi mapiny, mi nobedo kamano. 8Gima nopogo pino nochako ni, Polo. Piny noyuso kendo noru, mi mano nodoko odiechieng’ mar ariyo.\n9Bang’ mano, Nyasaye nowacho niya, “Pi manie bwo polo mondo ochokre kanyachiel, mondo lowo motwo onen.” Mi nobedo kamano. 10Nochako lowo motwo ni, Piny, to pi mane ochokore ne ochako ni, Nam, noneno ni gima nosetimo ber. 11Eka nowacho niya, “Gik moko kaka buya gi cham kod kit yien duto ma nyago olemo, mondo otwi e lowo.” Kamano 12gik moko kaka cham kod kit yien duto manyago olemo notwi e lowo, mi Nyasaye noneno ni gima nosetimo ber. 13Piny noyuso kendo noru, mi mano nodoko chieng’ mar adek.\n14Bang’e Nyasaye nowacho niya, “Gik marieny mondo obed e polo, mondo opog odiechieng’ gi otieno, mondo onyis ndalo mitimoe sewni, kod chakruok chwiri gi opon kod higni. 15Ginirieny e kor polo, mondo gikel ler e piny.” Kamano, 16Nyasaye nochweyo gik marieny ariyo madongo mondo orit odiechieng’, kod otieno. Mane rito odiechieng’ ne duong’ moloyo mane rito otieno. Sulue bende nochueyo. 17Noketo gik marieny e polo mondo okel ler ni piny, 18kendo mondo orit odiechieng’ kod otieno, ka gipogo ler kuom mudho. Nyasaye noneno ni gima nosetimo ber. 19Piny noyuso kendo noru, mi mano nodoko chieng’ mar ang’wen.\n20Bang’e Nyasaye nowacho niya, “Gik mangima mopogore opogore mondo obed mang’eny e pi, to winy mondo ohu e kor polo.” 21Kuom mano Nyasaye nochueyo rech madongo mae nam, gi gimoro amora modak e pi, kod kit winy duto, mi noneno ni gima nosetimo ber. 22Eka noguedhogi kowacho niya, “Gik moko duto manie pi mondo onywolre, kendo opong’ nam. Winy bende mondo omedre.” 23Piny noyuso kendo noru, mi mano nodoko chieng’ mar abich.\n24Bang’e Nyasaye nowacho niya, “Gik mangima kaka jamni gi le kod gik mamol, mondo onywolre e piny.” Mi nobedo kamano. 25Mano e kaka nochueyo jamni kod gik mamol duto. Mi noneno ni gima nosetimo ber.\n26 # 1 Kor 11.7. Eka Nyasaye nowacho niya, “Koro wachue dhano e kido machal kodwa. Enobed gi teko kuom rech gi winy gi jamni kod gik mamol duto.” 27#Chak 5.1, 2.#Math 19.4; Mar 10.6.Kamano Nyasaye nochueyo dhano e kido machal kode. Nochueyogi dichwo gi dhako, 28mi noguedhogi, kowachonigi niya, “Beduru gi nyithindo mang’eny, kendo upong’ piny.” 29Nyasaye nomedo wacho ni dhano niya, “In amiyi cham kod olembe duto mondo obed chiembi, 30to le gi winy kod gik mamol duto, to amiyo oboke mondo ocham.” Mi nobedo kamano. 31Eka Nyasaye nong’iyo gik moko duto mane osechueyo, kendo noneno ni gibeyo ahinya. Piny noyuso kendo noru, mi mano nodoko chieng’ mar auchiel.\nVind meer uit oorMUMA MALER 2015\nVerken Chakruok 1 se verse


‘Kend Mondo Omi Duong’’ (Jo Hibrania 13:4) | Hera mar Nyasaye\n‘Kend Mondo Omi Duong’’\n“Ibed mamor gi chiegi mar wuowini.”—NGECHE 5:18, LUO, 2003.\n1, 2. Penjo mane ma wabiro nono, to nikech ang’o?\nBE ISEDONJO e kend? Ka en kamano, be iyudo mor e kend mari, koso nyalo bedo ni iyudo chandruok mag dak e kend? Dibed ni pogruok donjo mos mos e kindi gi jaodi? Be nyalo bedo ni in e kend to ok iyud mor? Ka en kamano, nyalo bedo ni ok iwinj mamor ni hera ma yande un-go chon tinde odoko mang’ich. Kaka Jakristo, onge kiawa ni diher mondo kendu omi Jehova, Nyasaye mihero duong’. Omiyo, chal mar kendni gie sani nyalo miyi parruok kendo miyo chunyi bed malit. Kata kamano, kik ing’ad wach ni kend mari ok nyal dhi maber.\n2 E ndalogi, nitie kend mabeyo mathoth mag Jokristo ma yande jodak adaka to winjruok motegno e kindgi ne onge. Kata kamano, ne giyudo yo maber mar jiwo winjruok e kindgi. In bende inyalo medo mor e kend mari. E yo mane?\nSUDO MACHIEGNI GI NYASAYE KOD JAODI\n3, 4. Ang’o momiyo joma okendore biro sudo machiegni ng’ato gi nyawadgi ka gisudo machiegni gi Nyasaye? Chiw ranyisi.\n3 In kaachiel gi jaodi ubiro bedo machiegni ng’ato gi nyawadgi ka utimo matek mondo usud ir Nyasaye. Nikech ang’o? Kaw ane ranyisini: Tem ane paro kuom got moro ma tiende olandre malach kendo wiye bith. Dichwo moro ochung’ e tiend got gi kor masawa, ng’ama dhako to ochung’ e bathe komachielo, mochomo milambo. Giduto gichako idhe. E seche ma pod giduto gin piny machiegni gi tiend godno, bor manie kindgi lach. Kata kamano, kaka gimedo idho godno, e kaka bor manie kindgi medo bedo machiek. Be ineno puonj ma yudore e ranyisini?\n4 Kinda mitimo mondo iti ne Jehova kuom nyaloni duto inyalo por gi miketo mondo iidhgo got. Nikech ihero Jehova, isechako timo matek mondo iidhe, e yor ranyisi. Kata kamano, kapo ni pogruok ni e kindi gi jaodi, nyalo bedo ni uidho godno e bathene ariyo momanyore. Kata kamano, ang’o ma biro timore ka umedo idhe? Kuom adier, nyalo bedo ni bor ma ne opogo kindu mokwongo ne lach. Kata kamano, kaka imedo timo kinda e sudo machiegni gi Nyasaye, tiendeni medo idho malo, e kaka in gi jaodi umedo sudo machiegni ng’ato gi nyawadgi. Kuom adier, sudo machiegni gi Nyasaye ema biro miyo isud machiegni gi jaodi. To ere kaka inyalo timo mano?\nKoti kode, ng’eyo manie Muma nigi teko mar miyo kend maru obed motegno\n5. (a) Yo achiel mar sudo machiegni gi Jehova kod jaot en mane? (b) Jehova neno kend nade?\n5 Yo achiel mar idho, e yor ranyisi, en ni in kaachiel gi jaodi uwinj puonj mayudore e Wach Nyasaye kuom wach kend. (Zaburi 25:4; Isaiah 48:17, 18) Kuom mano, par ane wach achiel kuom puonj ma Paulo ne owuoyoe. Ne owacho kama: “Kend mondo ji duto omi duong’.” (Jo Hibrania 13:4) Mano tiende ang’o? Wach ma oloki ni “omi duong’” nyiso ni gino omi luor kendo en gima duong’. Kendo mano e kaka Jehova neno kend, omiye luor kaka gima duong’.\nGIMA MIYO ITIMO MANO EN HERO JEHOVA GI CHUNYI\n6. Gima omiyo Paulo nochiwo puonj kuom wach kend nyiso ang’o, kendo ang’o momiyo owinjore keto wachno e paro?\n6 Kuom adier, kaka jotich Nyasaye, in kaachiel gi jaodi ung’eyo ni kend en gima duong’, kendo maler. Jehova owuon ema ne ochako chenro mar kend. (Mathayo 19:4-6) Kata kamano, kapo ni gie sani iyudo chandruok e kend mari, ng’eyo ang’eya ni kend onego omi duong’ kende kamoro ok nyal romo miyo in kaachiel gi jaodi udag kunyisoru hera kod luor. Kare, ang’o mabiro konyou timo mano? Non ane malong’o kaka Paulo nowuoyo kuom wach miyo ng’ato duong’. Ok nowacho ni, “kend en gima ji duto omiyo duong’”; ooyo, nowacho ni, ‘kend mondo ji duto omi duong’.’ Paulo ne ok wach awacha gima ne oneno; to ne ochiwo jip. * Keto pogruokno e pachi nyalo konyi mondo imed yudo jip mar chiwo luor ni jaodi. Ang’o momiyo mano en kamano?\n7. (a) Chike mage manie Ndiko ma warito, to nikech ang’o? (b) Bedo joma winjo wach konyowa nade?\n7 Par ane matin kaka ikawo chik mamoko manie Ndiko, machalo kaka ote mar timo jopuonjore kata kaka ijiwowa mondo wachokre kanyachiel e wach lemo. (Mathayo 28:19; Jo Hibrania 10:24, 25) En adier ni chopo chikegi seche moko nyalo bedo matek. Joma ilendo nigi samoro nyalo bedo ni ok rwak wach e yo maber, kata tiji mitimo samoro weyi ka iool ma dhi e chokruok mar Jokristo bedo matek. Kata kamano, pod idhi mana nyime gi lando wach Pinyruoth, kendo isiko mana ka idhi e chokruok mag Jokristo. Onge ng’at manyalo tami, kata Satan ok nyal! Ang’o momiyo onge ng’at ma ditami? Nikech hera miherogo Jehova gi chunyi, ema miyo irito chikne. (1 Johana 5:3) Mano kelo weche mage mabeyo? Tiyo tij lendo kendo dhi e chokruok miyi paro mokuwe kod mor e chunyi nikech ing’eyo ni itimo dwach Nyasaye. Kendo winjo kamano, miyo tekoni duogo. (Nehemia 8:10) En ang’o ma wapuonjore kae?\n8, 9. (a) Ang’o mabiro miyo waluw jip mochiw mondo wami kend duong’, to nikech ang’o? (b) Weche ariyo mage ma koro wabiro nono?\n8 Mana kaka hera ma iherogo Nyasaye ahinya miyo iwinjo chikne mar lendo kendo dhi e chokruok kata bed mana ni iromo gi gik manyalo tami, e kaka hera mari kuom Jehova nyalo miyo irit chikne mayudore e Ndiko mawacho ni, ‘kendni mondo omi duong’,’ kata kinde ma mano nenore ka gima tek. (Jo Hibrania 13:4, Zaburi 18:29; Eklesiastes 5:4) E wi mano, mana kaka kinda miketo e tij lendo kod dhi e chokruok kelo gweth mogundho kuom Nyasaye, e kaka Jehova biro neno kinda mari e miyo kendni duong’ kendo obiro gwedhe.—1 Jo Thessalonika 1:3; Jo Hibrania 6:10.\n9 Kara, ere kaka inyalo miyo kendu duong’? Onego iwe timbe ma biro ketho kendu. E wi mano, onego ikaw okang’ mabiro miyo kendu obed motegno.\nKIK ITI GI WECHE KATA LUWO TIMBE MA OK MI KEND DUONG’\n10, 11. (a) Tim mane ma ok mi kend duong’? (b) Penjo mane ma onego wanon gi jal ma wakendorego?\n10 Dhako moro ma Jakristo kinde moko nowacho kama: “Alamo Jehova mondo omiya teko mar nano.” Nano kuom ang’o? Nolero kama: “Jaoda osiko ka lwera. Nyalo bedo ni aonge gi adhola ma nenore e ringra, kata kamano, wechene machwo chuny, kaka ‘Imiya ting’ mapek!’ kendo ‘Inono!’ osehinyo chunya.” Miyoni wacho gima onego okaw mapek e kend, tiendeni tiyo gi weche mag ayany e kend.\n11 En wach malit ahinya ka joot ma Jokristo wacho weche makwiny ne ng’ato gi nyawadgi, mamiyo chuny bedo gi adhola ma ok chang mayot! Onge kiawa ni, ka weche makwiny ema isiko itiyogo e kend, kendno ok omi duong’. Kendu dhi nade e wachni? Yo achiel minyalo ng’eyogo en penjo jaodi e yor bolruok kama, “Yo ma alosogo kodi miyo iwinjo nade?” Ka jaodi neno ni kinde mang’eny wecheni osemana bedo ka kelone adhola e chunye, nyaka ibed moikore loko timni mondo mi udag gi kuwe.—Jo Galatia 5:15; Jo Efeso 4:31.\n12. Ere kaka lemo mar ng’ato nyalo bedo kayiem nono e nyim Nyasaye?\n12 Gima nyaka wapar en ni kaka wayiero tiyo gi lewwa ei kend mulo bende winjruokwa gi Jehova. Muma wacho kama: “Ka ng’ato kuomu galo ka en jalemo, ka ok orit lewe, to owuondo chunye, lemo mar ng’atni obedo kayiem nono.” (Jakobo 1:26) Wecheni otudore machiegni gi lemo mari. Muma ok yie gi paro mar ni gima otimore e ot ok lich ahinya tek mana ni ng’ato wacho ni olamo Nyasaye. Kik iwuondri. Ma en wach ma onego okaw mapek. (1 Petro 3:7) Nyalo bedo ni nitie gik milonyie kendo in gi kinda, kata kamano kichwanyo jaodi goyiem kitiyo gi weche machwowo chuny, ok imi chenro mar kend duong’ kendo Nyasaye nyalo kawo lemo mari kayiem nono.\n13. Ere kaka jal manie kend nyalo kelo lit e chuny jaode?\n13 Joma okendore bende onego otang’ kik gikel lit e chuny ng’ato gi nyawadgi e yore ma ok fwenyore mayot. Kaw ane ranyisi ariyogi: Miyo moro ma en janyuol man kende osiko ka goyo simo ne dichwo ma Jakristo mosekendo manie kanyakla kokwaye mondo okonye gi paro, kendo giloso aming’a; owadwa ma Jakristo ma pok okendo jatiyo tij lendo kuom kinde mogwaro juma ka juma gi nyaminwa moro ma Jakristo mosekendi. Joma osedonjo e kend manie ranyisigo nyalo bedo ni nigi paro mowinjore; kata kamano, timgino nyalo nenore nade ne jal ma gikendorego? Miyo moro maneno gima kamano e ngimane nowacho kama: “Neno jaoda ka kawo kinde mathoth ahinya kendo dewo nyaminwa moro manie kanyakla hinyo chunya. Mano miyo aparo ni obwona.”\n14. (a) Ting’ mane mar kend moler e Chakruok 2:24? (b) Ang’o monego wapenjre wawegi?\n14 En gima winjore malong’o ni miyoni kod joma moko maneno weche machalo kamano e kend winjo lit. Joma gikendorego ok dew puonj maduong’ ma Nyasaye chiwo kuom wach kend ni: ‘Dichwo nowe wuon gi min, mi nopadre gi chiege.’ (Chakruok 2:24) En adier ni joma okendore pod onego mi jonyuolgi luor, kata kamano, en chenro mar Nyasaye ni thuolo mokwongo en mar joma gikendorego. E yo machalo kamano, Jokristo ohero Jokristo wetegi ahinya; to ting’ maduong’ ma gin-go mokwongo ni kuom joma gikendorego. Omiyo, ka Jakristo mosekendo kawo thuolo malach ahinya ma ok owinjore kata mako osiep ahinya gi Jakristo machielo, to moloyo ahinya, ka owadwa timo kamano gi nyaminwa kata ka nyaminwa timo kamano gi owadwa, miyo kuwe bedo ma onge e kendgi. Dibed ni mano oseketho kuwe e kendu? Penjri kama, ‘Bende amiyo jaoda kinde mowinjore, adewe, kendo nyise hera kaka owinjorene?’\n15. Kaluwore gi Mathayo 5:28, ang’o momiyo Jokristo ok onego mak osiep ma ok owinjore gi jal ma ok gikendorego?\n15 E wi mano, Jokristo mosedonjo e kend, ka dichwo nyiso ahinya ni odewo kendo kawo kinde gi ng’ama dhako ma ok chiege kata dhako bende katimo kamano ni ng’ama dichwo ma ok chwore, gichomo kama dhi kelo chandruok. Gima lit en ni, Jokristo moko mosedonjo e kend osebedo gi gombo ma ok owinjore kuom joma giseng’iyogo mokalo tong’. (Mathayo 5:28) E gikone, osiep ma kamano osekelo timbe ma ok mi kend duong’. Ne gima jaote Paulo nowacho kuom wachni.\n“KITANDA KIK DWANY”\n16. Chik mane ma Paulo chiwo kuom wach kend?\n16 Mana bang’ ka Paulo nosechiwo jip ni “kend mondo ji duto omi duong’,” nomedo siem ni: “Kitanda kik dwany. Nikech Nyasaye nong’ad bura ni ndhegini kod jo terruok.” (Jo Hibrania 13:4) Paulo notiyo gi wach ni “kitanda” kowuoyo kuom nindruok. Nindruok bedo “ma ok odwany,” tiendeni maler, ka itime mana e chenro mar kend. Kuom mano, Jokristo winjo weche ma Nyasaye ne okudho gi muche mawacho kama: “Ibed mamor gi chiegi mar wuowini.”—Ngeche 5:18, Luo, 2003.\n17. (a) Ang’o momiyo yo ma jopiny nenogo wach terruok ok onego chik Jokristo? (b) Ere kaka wanyalo luwo ranyisi ma Ayub noketo?\n17 Jogo materore gi jal ma ok gikendorego nyiso ni gionge luor kata matin ne chike Nyasaye matayo timbe. En adier ni, ji mang’eny neno terruok kaka tim ma ok rach ahinya. Kata bed mana ni jomoko paro ang’o kuom wach terruok, mano ok onego lok yo ma Jakristo nenogo kend. Ginwang’o ni e gikone’ ‘Nyasaye nong’ad bura ni ndhegini kod joterruok,’ ok dhano. (Jo Hibrania 10:31; 12:29) Omiyo, Jokristo madier luwo mana yo ma Jehova nenogo wachni. (Jo Rumi 12:9) Par ane gima jaduong’ Ayub nowacho: “Nasingora ni naket chik kuom wengena.” (Ayub 31:1) Ee, mondo mi kik gidonj e tim terruok, Jokristo madier rito wengegi ahinya mondo mi kik ging’i e yor gombo, ng’at ma ok gikendorego.—Ne Apendiks ite mag 219-221.\n18. (a) Terruok en richo machalo nade e nyim Jehova? (b) Ere yo ma terruok kod lamo nyiseche manono chalre?\n18 Terruok en richo machalo nade e nyim Jehova? Chik Musa konyowa ng’eyo kaka Jehova winjo e wi wachno. Ei Israel, terruok kod lamo nyiseche manono ne gin ketho ma ne kelo kum mar tho. (Tim Jo-Lawi 20:2, 10) Be inyalo neno chal mantie e kind terruok kod lamo nyiseche manono? Par ane wachni, ka Ja-Israel nolamo nyasaye manono, noketho singruokne gi Jehova. E yo machalo kamano, Ja-Israel ma ne oterore bende noketho singruokne gi jaode. Giduto ne gitimo andhoga. (Wuok 19:5, 6; Rapar mar Chik 5:9; Malaki 2:14) Omiyo, giduto ne gin gi bura e nyim Jehova, ma en Nyasaye matir kendo modimbore.—Zaburi 33:4.\n19. Ang’o manyalo miyo ng’ato teko mar kwedo terruok, kendo nikech ang’o?\n19 En adier ni, Jokristo ok ni e bwo Chik Musa. Kata kamano, paro ni ei Israel machon terruok ne ineno kaka richo maduong’ ahinya jiwo Jokristo mondo ong’ad ni ok gibi timo timno. Nikech ang’o? Par ane weche ariyogi: Bende inyalo donjo ei kanisa moro, mi igo chongi piny mondo ilem e nyim kido moro? Inyalo wacho ni ‘ngang’!’ Kata kamano, be inyalo gombo timo kamano ka ng’ato oikore mar miyi pesa mathoth? Inyalo dwoko ni ‘ok nyalre!’ Kuom adier, paro apara ni idwaro ndhogo Jehova kilamo kido en gima Jakristo madier kwedo. E yo machalo kamano, Jokristo onego okwed paro mar ndhogo Nyasachgi ma en Jehova, kaachiel gi joma gikendorego ka gidonjo e terruok, kata bedni giyudo tem machalo nade. (Zaburi 51:1, 4; Jo Kolosai 3:5) Ok dwaher donjo e tim mabiro miyo Satan ilo to ok mi Jehova duong’ kaachiel gi chenro maler mar kend.\nKAKA INYALO TEGO KEND MARI\n20. Ang’o mosetimore e kend mamoko? Chiw ranyisi.\n20 E wi werruok gi timbe ma ok mi kend duong’, okang’ mage minyalo kawo mondo idwok luor ma ne inyiso jaodi chon? Mondo mi idwoki, par ane ni ing’iyo chenro mar kend kaka ot. Kae to ipar weche mang’won, gik ma ng’ato timo kuom paro nyawadgi, kod weche mamoko mag miyo ng’ato duong’ ma joma okendore tiyogo ng’ato gi nyawadgi kaka gik ma ng’ato tiyogo e miyo ode omed bedo maber. Ka uwinjo ni uchiegni ng’ato gi nyawadgi, kend maru chalo gi ot mochanie gik bero ot mamiyo oneno maber kendo kama mor. Ka herau doko mang’ich, gik mabeyogo lal mosmos, kendo weyo kend maru ka ng’ich ng’ich mana kaka ot ma onge gik miberego. Nikech idwaro luwo chik Nyasaye mawacho ni “kend mondo ji duto omi duong’,” mano biro miyo itim lokruok maber e kend maru. Kuom adier, gima ber kendo momi duong’ owinjore loso kokethore. Ere kaka inyalo timo mano? Wach Nyasaye wacho kama: “Rieko e ma ji gerogo ot; lony e momiyo obedoe. Jo man gi ng’eyo gipong’o udi maiye gi gik moko mabeyo ma nengogi tek.” (Ngeche 24:3, 4) Par ane kaka wechegi inyalo tigo e kend.\n21. Ere kaka mosmos wanyalo miyo kend marwa obed motegno? (Ne bende sanduk manie ite mar 131.)\n21 Moko kuom ‘gik mabeyo’ mapong’o ot gin kido kaka hera madier, luoro Nyasaye, kod yie motegno. (Ngeche 15:16, 17; 1 Petro 1:7) Gimiyo kend bedo motegno. To bende ineno kaka udi ma iye mowach e ndiko man malono ipong’o gi gik mabeyo? En kuom “ng’eyo.” Ee, koti kodgi, ng’eyo manie Muma nigi teko mar loko yo ma ji parogo mi giduog hera ma ne gin-go ng’ato gi nyawadgi. (Jo Rumi 12:2; Jo Filipi 1:9) Omiyo, seche ma ukawo thuolo in gi jaodi kendo unono Muma mos, kaka seche mag nono ndiko mar odiechieng’, kata kung’iyo wi wach moro motenore kuom Muma manie Ohinga mar Jarito kata Amkeni! mawuoyo kuom wach kend, chalo mana ka gima ing’iyo gir bero ot manyalo miyo odi nenore maber. Ka hera ma un-go kuom Jehova miyo utiyo e kend gi puonj ma ua ng’iyo, e yor ranyisi ukelo gir bero ot ma uyudono ei “udi maiye.” Kuom mano, beyo kod mor ma ne un-go e kend nyalo duogo.\n22. Mor mane ma wanyalo yudo ka wakawo ting’wa mondo wami kendwa obed motegno?\n22 Kuom adier, nyalo kawo thuolo malach kod kinda mar dwoko mosmos gik bero ot e yor ranyisi. Kata kamano, ka itemo kawo ting’ni, ibiro bedo gi mor mar ng’eyo ni iwinjo chik Muma mawacho ni: “Ng’ato ka ng’ato mondo omi owadgi duong’ moloyo en owuon.” (Jo Rumi 12:10; Zaburi 147:11) E wi mago duto, kinda mitimo mondo imi kend mari duong’ biro riti e hera mar Nyasaye.\n^ par. 6 Ndiko molworo mano nyiso ni puonj ma Paulo nochiwo e wi kend en mana achiel kuom jip mathoth ma ne ochiwo.—Jo Hibrania 13:1-5.\nEre Kaka Anyalo Timo Lokruok E Kend?\nPuonj: “Ng’ato ka ngato oher chiege kaka oherore owuon, kendo dhako omi chwore duong’.”—Jo Efeso 5:33.\nKido mabeyo ma jaoda nigo gin mage, kendo ere kaka anyalo nyiso ni agene?—Ngeche 14:1; 31:29; 1 Petro 3:1, 6; 4:8.\nBe amiyo jaoda duong’ ka atemo winjo pache kod kaka owinjo e chunye?—Jo Filipi 2:4.\nBe aikora umo nyawo mag jaoda?—Mathayo 6:14, 15.\nBe kinde malach osekalo nyaka ne anyis jaoda hera?—Wer Mamit Moloyo 2:9-14.\nChenro mage ma waketo korka tiyo ne Nyasaye?—Mathayo 6:33, 34; 1 Jo Korintho 9:24-27.\nOkang’ mane ma anyalo kawo mondo ajiwgo jaoda osom Muma kendo onon ndiko modiechieng’ koda?\nEn ang’o minyalo timo mondo kik idonj e tem mar terruok kendo kik iyud lit mokelo?


Fweny 15 - Holy Bible [Luo Bible 2020] - (Fwe 15)\nEka ne aneno ranyisi machielo malich ahinya ei polo: Ne aneno Malaike abiriyo, motingʼo masiche abiriyo, mago ne masiche mogik nikech ka girumo to mirimb Nyasaye chopo kare.\nNe aneno gima chalo gi nam mar kio mar rangʼi moruwore gi mach to e bathe kanyo ne aneno joma oseloyo ondiek malichno kod kido machalo kode to gi namba mar nyinge kochungʼ. Negitingʼo nyatiti mane omigi gi Nyasaye,\nka giwero wend Musa jatich Nyasaye gi wend Nyarombo kama: “Yaye Ruoth Nyasaye Maratego, mano kaka tijeni dongo kendo lich. Yaye Ruodh Nyasaye ogendini, yoreni nikare kendo gin adiera.\nEn ngʼa, ma ok nyal luori aa Ruoth, ma ok nyal miyo nyingi duongʼ? Nikech in kendi ema iler, ogendini duto nobi e nyimi mondo olami, nimar timbeni makare osefwenyore ratiro.”\nEka ne angʼiyo mi aneno ka hekalu mar Hemb Rapar oyawore e polo.\nMalaike abiriyo motingʼo masiche abiriyo nowuok e hekalu. Ne girwakore gi lewni maler mapakni kendo manyilni to negitweyo okanda mar dhahabu e korgi.\nAchiel kuom gik mangima angʼwen ka ne omiyo malaike abiriyogo tewni abiriyo mag dhahabu mopongʼ gi mirimb Nyasaye mosiko nyaka chiengʼ.\nHekalu ne iye opongʼ gi iro moa e duongʼ maler mar Nyasaye kod tekone. To onge ngʼama ne nyalo donjo ei hekalu kapok masiche abiriyo mag malaike abiriyogo orumo.


Wer 13—Kristo En Ranyisi Marwa | Wend Jokristo\nSOM E Abkhaz Acholi Afrikaans Akha Albanian Altai Amharic Amis Arabic Armenian Aukan Awing Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Bolivian Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Croatian Damara Dangme Danish Dayak Ngaju Dhok mar Ranyisi ma Brazilian Dhok mar Ranyisi ma Italian Dhok mar Ranyisi ma Jerman Dhok mar Ranyisi ma Russian Dhok mar ranyisi ma Amerka Dholuo Douala Drehu Dutch Edo Efik Esan Estonian Ewe Ewondo Fang Faransa Faroese Fijian Finnish Fon Fulfulde (Cameroon) Ga Garifuna Georgian German Ghomálá’ Gitonga Gokana Greek Guarani Guarani (Bolivia) Gun Haitian Creole Hakka (Taiwan) Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Ibanda Icelandic Igbo Iloko Indian Sign Language Indonesian Irish Isoko Italian Jamaican Creole Japanese Javanese Kabiye Kabuverdianu Kachin Karen (S'gaw) Kazakh Kazakh (Arabic) Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kisungu Kongo Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lingala Lithuanian Lomwe Lovari Low German Luganda Lukhonzo Lunda Luvale Macedonia Macua Makaa Malagasy Malay Malayalam Maltese Mam Mambwe-Lungu Mapundugun Marshallese Mauritian Creole Maya Mazatec (Huautla) Medumba Min Nan (Taiwan) Mingrelian Mixe Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nsenga Nyaneka Nyungwe Nzema Oromo Ossetian Otetela Otomi Palauan Pangasinan Papiamento (Curacao) Pennsylvania German Persian Pidgin (Cameroon) Pidgin (West Africa) Polish Ponapean Portuguese Portuguese (Portugal) Quebec (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarontongan Romanian Romany (Germany) Romany (Macedonia) Romany (Macedonia) Cyrillic Ronga Runyankore Russian Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Tagalog Tahitian Tamil Tarahumara Tarascan Tatar Telugu Tetun Dili Thai Tigrinya Tiv Tlapanec Tojalabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yemba Yoruba Zapotec (Isthmus) Zulu\nKristo En Ranyisi Marwa\n1. Hera mar Jehova, Nokelo gueth mang’eny,\nKane ochiwo Wuode ma nohero.\nYesu Kristo nonyuol, Modak kaka dhano,\nNyasaye ne mor gi ranyisine.\n2. Weche mag Jehova, Norito ngimane.\nNomiye rieko mar ng’eyo tiend weche.\nWan be wanyis bolruok, Nikech ranyisine;\nTimo dwach Nyasaye ne miye mor.\n3. Mana kaka Yesu, Wami Jehova pak,\nKwaluwo ranyisine ma noweyo.\nWasik ka waluwo Ranyisi mar Yesu,\nWanayud ng’wono Nyasaye pile.\n(Ne bende Joh. 8:29; Efe. 5:2; Fil. 2:5-7.)\nKristo En Ranyisi Marwa (Wer 13)


ㆍISBN : 9788928209354\nㆍPages : 360\nMuma Manyien ochakore kod Kitepe ang'wen mag Injili ma gin Mathayo, Mariko, Luka, kod Johana. Kitepe ang'wengo duto ondiko malong'o kuom tich mar Johana Jabatiso. Mano en nikech tijeno en tich malong'o kendo mowinjore ahinya. Ka ok wang'eyo tich mar Johana Jabatiso, to ok wanyal wacho ni wang'eyo tich mar Yesu Kristo.\nKa en kamano, koro wapenjore kendwa niya, "Bende tich Johana Jabatiso ma ondiki e kitepe ang'wen mag injili nikod ber moro amora? " Yesu nowacho niji wach kuom Johana Jabatiso kowacho niya, "To kauyie rwake, en e Elija manebiro" (Mathayo 11:14). Omiyo Johana Jabatiso ne en ng'at mane onyuol e pinyka mondo otim tich malong'o. Yesu nowacho ni, "Nyaka a ndalo mag Johana Jabatiso nyaka chil kawuono Pinyruodh Polo ilaro, kendo rateke ema yake" (Matthayo 11:12). Mano en wach ma adiera nikech Johana Jabatiso nonyuol e pinyka, kendo e kinde mane obatiso Yesu Kristo, richo mag piny noket e wiye. Omiyo, Yesu ne nyalo kawo richo mag piny nyadichiel. Kuom yie mane Yesu oyiego mondo obatise, osemiyo jo moyie kuom tich mane Johana jabatiso kod tijno mar Yesu mondo oyud thuolo mar donjo e polo ka richo margi osewenigi. Mano e tiend wach man kuom ndiko mag Muma e injili mar Mathayo sura 11, wes matindo 12-14.\nBende iyie ni injili mar pi kod Roho en adiera? Ka iyie, mano nyiso ni ing'eyo tich mane Johana jabatiso kod tich mane Yesu otimo eyo malong'o. Kata kamano, jo Kristo mang'eny ma ok ong'eyo tich mar Johana Jabatiso ok oseng'eyo Adier mar injili mar pi kod Roho, kendo gidak e ngima mana mano mar ringruok. Kuom kia, joma kamago ok tem kata mondo ging'e tich mane Johana Jabatiso otimo kata obedo ni ondike kamano e kitepe ang'wen mag Injili. Omiyo, tich mar Johana Jabatiso osebedo ka ijwang'o kata mana e dier jo Kristo ma wacho ni giyie kuom Yesu. Nyalo bedo ni kuom wachno, ayudo ni onge ji mang'eny man kod dwaro mondo ong'e tich mar Johana Jabatiso e ndalogi. Omiyo, ji ng'iyo jogo man kod dwaro mar ng'eyo wachno eyo malong'o. mano timore nikech ji mang'eny osebedo ka okdwar ng'iyo tich mar Johana Jabatiso kaachiel kod tijno mar Yesu eyo makare.